ΟΜΟΛΟΓΙΑ ΠΙΣΤΕΩΣ: Ιουνίου 2021\nΠΟΤΕ ΜΗ ΔΩΣΕΙΣ ΑΦΟΡΜΗ ΝΑ ΛΥΠΗΘΕΙ Ο ΑΛΛΟΣ (Αρχιμ. Αιμιλιανού Σιμωνοπετρίτου)\nἘάν ἡ καταλαλιά θλίβῃ σε εἰς τόν ἀδελφόν σου, μνήσθητι ὅτι, ἐάν ἀκούσῃ, λυπηθῆναι ἔχει, καί διατρέπῃ ἀπαντῆσαι αὐτῷ, καί ἀναπαύῃ. Ἐάν ἡ ὑπερηφανία κατακυριεύσῃ σου, μνήσθητι ὅτι αὕτη ἀπόλλυσί σου ὅλον τόν κόπον, καί οὐκ ἔστι τοῖς συμπειθομένοις αὐτῇ μετάνοια, καί ἀναπαύσῃ (Αββάς Ησαΐας)\nΕάν δεις ότι σε καταπιέζει η καταλαλιά εναντίον του αδελφού σου, θυμήσου ότι θα λυπηθεί όταν την μάθει. Πόση ευγένεια! Πρόσεξε όχι μήπως εσύ κατηγορηθείς, συκοφαντηθείς και λυπηθείς, αυτό δεν έχει σημασία, αλλά πρόσεξε μη δώσεις αφορμή στον άλλον να λυπηθεί. Εάν λυπηθεί, πώς θα τον συναντήσεις; πώς θα επικοινωνήσεις μαζί του; Εσύ λοιπόν άλλαξε. Κάνε πως δεν ξέρεις τίποτε, αγνόησε τα πάντα. Εσύ, λόγου χάριν, με κατέκρινες, με κατελάλησες, είπες τα χείριστα για μένα, και εγώ το έμαθα. Ας μη σου δείξω ότι το γνωρίζω, ας κλείσω ακόμη και το στόμα εκείνου που έρχεται να μου αναγγείλει την καταλαλιά σου. Έτσι, αναπαύεσαι και εσύ, αναπαύομαι και εγώ και μπορώ άνετα να παρουσιάζωμαι ενώπιόν σου.\nΌταν κανείς ξεκινά από το τι χαροποιεί τον άλλον και τι τον λυπεί, τότε η κοινωνική μας σχέσις είναι ασφαλής, μας ενώνει. Τα λόγια αυτά του αββά Ησαΐα μας θυμίζουν το πόσο αναγκαία είναι η συμβατικότης των ανθρωπίνων σχέσεων. Ενίοτε ξεχνάμε ότι πρέπει να είμαστε λεπτοί στην εξωτερική μας έκφρασι και, εν ονόματι μιας βαθύτερης εσωτερικής ειλικρίνειας, εν ονόματι της αλήθειας, οι σχέσεις μας γίνονται δαιμονικές αντί αληθινές.\nΔεν επιτρέπεται να καταργώ την συμβατικότητα, διότι δεν μπορώ να λυπώ τον αδελφό μου. Γνωρίζω, παραδείγματος χάριν, ότι με μισείς. Σήμερα όμως με χρειάζεσαι ή σε έστειλαν σε μένα. Εγώ πρέπει να αγνοήσω ότι με μισείς, και αν τυχόν εσύ δεν μπορέσεις να συγκρατηθείς αλλά μου δείξεις κάτι, εγώ να κλείσω το στόμα μου, ώστε να είναι άψογες οι σχέσεις μας. Αυτό δεν είναι ψέμα, είναι αγάπη και αποδεικνύει ότι δέχομαι να προηγείσαι.\nΑς υποθέσωμε ότι σε είδα να πέφτεις σε κάποιο παράπτωμα και σε κατέκρινα μέσα μου. Βέβαια, το ότι σε κατέκρινα είναι αμαρτία. Έρχεσαι αργότερα να ζητήσεις την γνώμη μου για το παράπτωμά σου και σου λέγω τι σκέφθηκα. Αυτό δεν είναι βοήθεια, αλλά σπάσιμο από την ώρα εκείνη του δεσμού μας. Δεν είναι ειλικρίνεια, τιμιότητα, σεβασμός, αλλά γεμάτη από αυτοϊκανοποίηση και χαιρεκακία αποκάλυψις της σκέψεώς μου, για να σε υποβιβάσω και να φανεί η δική μου αγιότητα. Πρέπει να σου το πω κατά τέτοιον τρόπο, ώστε να μην καταλάβεις τι σκέφθηκα και πληγωθείς· να κάνω όσο μπορώ μικρότερο το πταίσμα ώστε να έχεις την αντοχή, καθ’ εαυτόν ή στον πνευματικό σου ή και σε μένα, να ομολογήσεις το μέγεθος της αμαρτίας σου.\nΟ,τιδήποτε μπορεί να λυπήσει τον πλησίον, ο,τιδήποτε έρχεται σε σύγκρουση με το θέλημά του και την επιθυμία του, αυτό γίνεται κριτήριο της σχέσεώς μας, της τιμιότητάς μας, της ειλικρίνειάς μας, της αλήθειάς μας. Το υπερβαίνομε λοιπόν, για να μπορούμε να επικοινωνούμε.\nΑς είμεθα αληθείς και ας μην ξεχνάμε την ανθρώπινη συμβατικότητα. Πρέπει να φαινώμαστε ότι θέλομε να έχωμε κοινωνία, και δεν χρειάζεται ούτε να εξηγούμε ούτε να εξηγούμεθα. Εξηγούμε μόνον στον Πατέρα μας, όταν μας το ζητά ή όταν πρέπει. Τους άλλους μόνον τους ρωτάμε. Πέρασα, λόγου χάριν, από μπροστά σου, δεν σε είδα και μετά σου εξηγώ: Με συγχωρείς, είχα το μυαλό μου αλλού, γι’ αυτό δεν σε είδα. Ό,τι και αν σου πω, από την ώρα εκείνη όλα με χωρίζουν από σένα. Το μόνο που μπορώ να κάνω, είναι να ζητήσω συγγνώμη, χωρίς να μεγεθύνω την απόστασι που δημιουργήθηκε μεταξύ μας, διότι δεν υπάρχει απάντησις που να ικανοποιεί τον λογισμό του ανθρώπου.\nΑς έχουμε λοιπόν ως κριτήριο την ειρήνη του άλλου και ας προσέχωμε ποτέ να μην τον λυπήσωμε. Τότε η ειρήνη θα γεμίζει και την δική μας ψυχή.\nΑς υποθέσουμε ότι θέλομε να διαβάσωμε, και κάποιος προτείνει να βγούμε έναν περίπατο. Γα να μη λυπήσωμε τον πλησίον, είναι προτιμότερο να αφήσωμε το διάβασμα;\nΕιδικώς για το θέμα των συζητήσεων και της γλώσσης, λέγει ο αββάς Ησαΐας, δεν μπορούμε να καταργούμε το θέλημα του Θεού, προκειμένου να μη λυπήσωμε τον άλλον. Εάν λοιπόν δεν θέλεις να πας, θα τους εκφράσεις πρώτα την χαρά σου και την διάθεσή σου να τον ακολουθήσεις, θα του πης όμως, αδελφέ μου, είμαι άρρωστος, ή είμαι απασχολημένος, γι’ αυτό δυσκολεύομαι να έρθω μαζί σου, ώστε να μη στενοχωρηθεί. Εάν μπορείς βέβαια, καλό είναι να πας, εφ’ όσον και τα βιβλία μας λένε ότι ακόμη και στο κελλί σου εάν έρθει ο αδελφός σου και προσεύχεσαι, να σταματήσεις την προσευχή και να ασχοληθείς μαζί του. Εάν όμως σε πλησιάζει για να κουβεντολογήσει, εάν η πείρα σου σε έχει διδάξει ότι αυτός πίπτει συνεχώς λόγω της γλώσσης του, είναι βέβαιο ότι δεν θα μπορέσεις να ξεφύγεις την αμαρτία. Σε αυτή την περίπτωση θα του δείξεις την αγάπη σου, αλλά θα αρνηθείς. Αν λυπηθεί, είναι υπόθεσις δική του.\nΟ νόμος του Θεού δεν σου επιτρέπει ούτε πολυλογία, ούτε να ακούς λογισμούς απιστίας ή αμαρτίας του άλλου, ή την σύγκρουσί του με τον Ηγούμενό του. Αν τον ακούσεις, γίνεσαι χειρότερος και από τον διάβολο, διότι του δίνεις αφορμή να αμαρτήσει περαιτέρω.\nΕάν όμως εσύ του αρνηθείς και ο άλλος του αρνηθεί, θα κλεισθεί στο κελλί του, θα μείνει μόνος του και θα κανονίσει την πορεία του. Με το να διοχετεύει τα πάθη του, καθίσταται αδύνατη η παραμονή του στην πνευματική ζωή. Ο αββάς Ησαΐας λοιπόν δεν εννοεί να μη λυπήσουμε τον αδελφό μας όταν πρόκειται περί αμαρτίας, αλλά όταν ερχώμαστε σε αντίθεση μαζί του με το θέλημά μας, με την επιθυμία μας, με τον εαυτό μας.\nΑρχιμ. Αιμιλιανού Σιμωνοπετρίτου, "ΛΟΓΟΙ ΑΣΚΗΤΙΚΟΙ - Ερμηνεία στον Αββά Ησαΐα", εκδ. Ίνδικτος, σελ. 368-371.\n01_Η ΝΗΨΗ ΚΑΙ Η ΕΣΩΤΕΡΙΚΗ ΗΣΥΧΙΑ\n02_Ο ΑΓΩΝΑΣ ΜΑΣ ΚΑΤΑ ΤΩΝ ΛΟΓΙΣΜΩΝ\n03_Η ΑΔΙΑΦΟΡΙΑ ΚΑΤΑ ΤΩΝ ΛΟΓΙΣΜΩΝ\n04_Η ΕΥΧΗ ΤΟΥ ΙΗΣΟΥ ΦΑΡΜΑΚΟ ΚΑΤΑ ΤΩΝ ΛΟΓΙΣΜΩΝ\n05_Η ΜΕ ΕΠΙΓΝΩΣΗ ΤΑΠΕΙΝΩΣΗ, Η ΜΟΝΗ ΑΛΗΘΙΝΗ ΤΑΠΕΙΝΩΣΗ\n06_ΤΟ ΠΝΕΥΜΑΤΙΚΟ ΥΔΩΡ, Η ΜΟΝΗ ΑΛΗΘΙΝΗ ΠΗΓΗ ΖΩΗΣ\n07_Η ΦΑΝΤΑΣΙΑ ΚΑΙ Ο ΠΝΕΥΜΑΤΙΚΟΣ ΑΓΩΝΑΣ\n08_ΟΙ ΚΑΡΠΟΙ ΜΙΑΣ ΥΓΙΟΥΣ ΠΝΕΥΜΑΤΙΚΗΣ ΖΩΗΣ ΑΠΑΛΛΑΓΜΕΝΗΣ ΑΠΟ ΛΟΓΙΣΜΟΥΣ\n09_ΟΙ ΛΟΓΙΣΜΟΙ ΚΑΙ Η ΑΡΓΟΛΟΓΙΑ ΜΟΛΥΝΟΥΝ ΤΗΝ ΠΡΟΣΕΥΧΗ ΚΑΙ ΤΑΡΑΖΟΥΝ ΤΗΝ ΨΥΧΗ\n10_Ο ΠΝΕΥΜΑΤΙΚΟΣ ΑΓΩΝΑΣ ΓΙΑ ΜΙΑ ΑΛΗΘΙΝΗ ΖΩΗ\n11_ΤΑ ΠΡΟΣΩΠΙΚΑ ΑΔΙΕΞΟΔΑ ΜΙΑΣ ΖΩΗΣ ΜΑΚΡΙΑ ΑΠΟ ΤΟ ΘΕΟ\n12_ΠΩΣ ΝΑ ΑΠΑΛΛΑΓΟΥΜΕ ΑΠΟ ΤΟΥΣ ΑΛΟΓΟΥΣ ΛΟΓΙΣΜΟΥΣ\n13_Η ΕΠΙΜΟΝΗ ΑΝΑΖΗΤΗΣΗ ΤΟΥ ΘΕΟΥ ΚΑΙ ΟΙ ΚΑΡΠΟΙ ΤΗΣ\n14_ΟΙ ΛΟΓΙΣΜΟΙ ΚΑΘΟΡΙΖΟΥΝ ΤΙΣ ΣΧΕΣΕΙΣ ΜΑΣ ΜΕ ΤΟΥΣ ΑΛΛΟΥΣ\n15_Η ΝΗΨΗ, ΠΡΑΚΤΙΚΗ ΦΙΛΟΣΟΦΙΑ ΤΟΥ ΝΟΥ ΚΑΙ ΟΔΗΓΟΣ ΜΑΣ ΣΤΗΝ ΑΛΗΘΙΝΗ ΖΩΗ\n16_ΤΟ ΖΩΝΤΑΝΕΜΑ, Η ΕΝΕΡΓΟΠΟΙΗΣΗ ΤΗΣ ΚΑΡΔΙΑΣ ΜΑΣ ΕΙΝΑΙ ΠΡΟΣΩΠΙΚΗ ΥΠΟΘΕΣΗ\n17_Η ΑΓΑΘΗ ΣΥΝΕΙΔΗΣΗ ΚΑΙ ΠΝΕΥΜΑΤΙΚΗ ΑΙΣΘΗΣΗ (και ΠΕΡΙ ΕΥΧΗΣ και ΕΞΟΜΟΛΟΓΗΣΕΩΣ)\nΕνθυμούμαι κάποιον αναχωρητή που πήγε σε έναν περίφημο Γέροντα, τον όσιο Ποιμένα. Έκανε ολόκληρο ταξίδι για να τον δη και να τον ακούση. Και όπως ήταν ο ίδιος καλλιεργημένος, άρχισε να μιλάη για την βασιλεία των ουρανών. Μόλις τον άκουσε ο όσιος Ποιμήν, έστρεψε αλλού το πρόσωπό του και στάθηκε ακίνητος, χωρίς να του πη τίποτε. Και ο επισκέπτης που είχε κάνει ολόκληρο ταξίδι έφυγε απογοητευμένος. Τελικώς όμως, επέστρεψε και λέγει στον όσιο: Πάτερ, θέλω να μου μιλήσης για τα πάθη. Και του απαντά ο όσιος: Εάν θέλεις να μιλήσωμε περί παθών, τότε μάλιστα, άνοιξε την καρδιά σου και θα σου την γεμίσω με αγαθά. Άνοιξε πραγματικά εκείνος την καρδιά του, τον άκουσε και φεύγοντας του είπε: Αλήθεια, αυτός είναι ο δρόμος που οδηγεί στην βασιλεία των ουρανών. Σπανίως οι άνθρωποι σκέπτονται έτσι, αλλά όντως ο λόγος περί παθών οδηγεί στην βασιλεία του Θεού. Διότι τι είναι τα πάθη; Είναι αυτά που δημιουργήθηκαν, όπως ξέρετε, από την απώλεια της βασιλείας του Θεού. Για να καταλάβωμε λίγο καλύτερα τι είναι, θα κάνωμε μία μικρή αναδρομή, ίσως λίγο κουραστική, αλλά αναγκαία. Το θέμα μας είναι πολύ βαθύ.\nΤα πάθη υπάρχουν μέσα στον άνθρωπο. Ο Θεός βέβαια, προτού πλάση τον άνθρωπο, είχε φτιάξει τα πάντα «καλά λίαν», ώστε ο άνθρωπος να μπη μέσα σε έναν ωραιότατο κόσμο που να μην του λείπη τίποτε, να μην έχη καμία ανάγκη, για να μπορή να είναι ευτυχισμένος. Μέσα στον παράδεισο, κάθε πρωί και κάθε βράδυ αλλά και άλλες φορές, ο ίδιος ο Θεός περπατούσε μαζί με τον πρωτόπλαστο και έκαναν ωραιότατες συζητήσεις. Ο παράδεισος, ο τόπος των θείων συναντήσεων, ήταν το μέσο και το εργαλείο το οποίο θα υπηρετούσε τον άνθρωπο και θα τον βοηθούσε να γνωρίσει καλύτερα τον Θεόν και να μάθη πώς θα γίνει «κοινωνός θείας φύσεως».\nΌλα τα κτίσματα, και τότε και σήμερα, είχαν μόνον έναν σκοπό, την υπηρεσία του ανθρώπου. Καθ’ ευατά, δεν έχουν καμία αξία, καμία ποιότητα, καμία σχέσι με τον θάνατο ή την αθανασία. Όλα, και τα έμψυχα και τα άψυχα, είναι δοχεία γεμάτα από την αγάπη του Θεού. Είναι κάτοπτρα τα οποία συγκεντρώνουν μέσα τους φως από το φως της θεότητος και αντανακλούν την ωραιότητα, το μεγαλείο και την σοφία του Θεού. Ότι και αν κοιτάξει κανένας στην κτίσι, του δείχνει τον Θεόν. Πολύ δε περισσότερο κάτοπτρο του Θεού είναι ο άνθρωπος, ο μεγαλοπρεπέστατος αυτός βασιλεύς της φύσεως, που πλάσθηκε για να σκύβη το κεφάλι του μόνον στον βασιλέα των ουρανών. Ο άνθρωπος είναι η ωραιοτέρα αποκάλυψης του Θεού, της φιλανθρωπίας Του, της αγάπης Του και της δυνάμεώς Του. Την κοινωνία στην οποία ζούσε ο πρωτόπλαστος Αδάμ, την αποτελούσε αυτός και η Εύα – ο άνθρωπος -, ο Θεός και η άλογος φύσις. Επικοινωνούσε δε ο άνθρωπος και με τους αγγέλους, και έτσι ήταν πληρέστερη η κοινωνία του.\nΟ θεοχώρητος λοιπόν άνθρωπος, ο οποίος κάθε ημέρα αντήλλασε φως και ζωή με τον Θεόν, ήλθε μια στιγμή που προτίμησε να χάση τον Θεόν, για να γίνη θεός ο ίδιος. Δελεάσθηκε από την ωραιότητα την δική του, και η διάνοιά του συνέλαβε την σκέψι να γίνη ο ίδιος ένα είδωλο. Έγινε επομένως αυτοπλαστουργός, ένα αυτοείδωλο, το οποίο ήθελε να προσκυνήται. Εγκατέλειψε την ζωοποιό δύναμι και σχέσι με τον Θεόν και χωρίσθηκε παντελώς από αυτόν.\nΚαι έμεινε τώρα ο επαναστάτης Αδάμ – που είπε, γιατί να είσαι εσύ Θεός και να μην είμαι εγώ – μονώτατος, καλαμιά μέσα στον κάμπο, που αξίζει κανείς να την λυπάται. Έγινε αξιολύπητος από την στιγμή εκείνη ο πριν ευτυχής Αδάμ, ο συζητητής, ο σύντροφος, ο φίλος του Θεού, μακριά πλέον από τον Θεόν, χωρίς την παραμικρή προστασία.\nΈγινε επίσης περίφοβος, ένιωσε γυμνός και ξένος στον χώρο του παραδείσου. Τον παράδεισο, που τον δημιούργησε ο Θεός γι’ αυτόν, τον έχασε πια και έγινε τώρα έγκοπος. Για να πετύχη δηλαδή το κάθε τι, έπρεπε να κοπιάζη πολύ, να χύνη ποτάμια ιδρώτος. Και ενώ χύνει ποτάμια ιδρώτος, οι καρποί του είναι μηδαμινοί. Το πολύ πολύ σπέρνει λίγο χωράφι ή εφευρίσκει κάποιο εργαλείο και έχει κάποια επιτυχία, που δεν οδηγεί όμως πουθενά.\nΗ σχέσις του με τον Θεόν έπαυσε να υπάρχη, και το κοίταγμα του Θεού ήταν πλέον νεκροποιό γι’ αυτόν, του χορηγούσε περισσότερη νέκρωσι. Μπήκε βέβαια μέσα στην καρδιά του μία μακρινή ελπίδα ότι κάποτε θα λυτρωθή, τώρα όμως έστενε, βογγούσε, πονούσε, και δεν υπήρχε τίποτα που να τον απαλλάξη από αυτή την θλίψι, διότι ζούσε ως θεός πλέον ο ίδιος και δεν υπήρχε κανένας ανώτερός του για να τον βοηθήσει.\nΗ φύσις λοιπόν επανεστάτησε εναντίον του επαναστάτου ανθρώπου και το παν στρεφόταν εναντίον του. Η φύσις ένοιωθε ότι ο άνθρωπος, ο πρώην βασιλιάς της, έγινε ένας δήμιος. Η ασφάλεια, την οποία ένοιωθε προηγουμένως ο πρωτόπλαστος μέσα στον παράδεισο, και η τρυφή του παραδείσου αντικαταστάθηκαν με δύο άλλα πράγματα. Η μεν ασφάλεια με την αγωνία και την μέριμνα να δημιουργήση καινούργιο τρόπο ασφαλείας, η δε τρυφή με την οδύνη, με τον πόνο, με την θλίψι και το βογγητό.\nΚυριευμένος τώρα από την φαντασιόπληκτη ιδεοληψία της αυτοθεότητός του, από ένα ψεύτικο όνειρο, που δεν είναι τίποτα περισσότερο από μία σκιά, δεν έχει πλέον καμία αίσθηση ζωής μέσα του, και αυτή η πράξις του δεν έχει κανένα νόημα, δεν οδηγεί πουθενά.\nΗ μέριμνά του αποδεικνύεται εντελώς αδύναμη για να τον υποκινήση σε μία ουσιαστική πράξι, και καταλήγει σε πλήρη ματαιοπονία. Οι σχέσεις του με τα πράγματα και με τα ολισθηρά διανοήματα της καρδιάς του τού δημιουργούν ένα ασήκωτο βίωμα ενός μανιακού ριψίματος επάνω στη γη. Αφού Θεόν δεν είχε πλέον, ουρανό δεν ήλπιζε, η συντροφιά του έλειπε, το μόνον το οποίο είχε ήταν το χώμα της γης, που έπρεπε να το καλλιεργή. Η απώλεια δε αυτής της ισορροπίας, αυτής της χαράς, η απώλεια του Θεού, δεν ήταν μόνο απώλεια του Αδάμ, αλλά ολοκλήρου του ανθρωπίνου γένους. Ο άνθρωπος τώρα δεν έχει Θεόν, τον ξεχνάει, γίνεται δυστυχής και αμαρτωλός. Η αμαρτία του είναι αυτή η μοναξιά του, η μόνιμη στέρησις της συντροφιάς, το ότι είπε στον Θεόν: Κάθισε στην άκρη εσύ, είμαι αυτάρκης.\nΕπομένως, η σχέσις του ανθρώπου με τα έμψυχα και με τα άψυχα δεν τον οδηγεί πλέον σε κάποια κοοινωνία. Είναι απλώς μία προβολή των αναγκών του, μία νοητική και μία καρδιακή, ας πούμε, κίνησις προς τα έξω, η οποία δεν τον κάνει να αγκαλιάζη κάτι άλλο και μάλιστα τον Θεόν. Καθώς σκύβει τώρα ο άνθρωπος, βλέπει την απουσία παντός ετέρου, βλέπει την δική του ερημιά. Ο κόπος του γίνεται άστοχος και άκοπος, δεν στοχεύει πουθενά και δεν πετυχαίνει κανέναν σκοπό.\nΟι πράξεις του αρχίζουν επίσης να του δίνουν μια ταραχή, ένα θάμβος, έναν βραχνά μέσα στην ψυχή του. Όταν όμως κανείς κουράζεται έτσι, όταν βραχνιάζη η ψυχή του, παύει να έχει λογική, οπότε οι κινήσεις του και η λογική του απέκτησαν μία αλογία, μία παραλογία. Τα πάντα έγιναν μία φθίσις, ένα λειώσιμο, μία φθορά, που ωδηγούσε στον τάφο. Άλογος η σχέσις του με τους ανθρώπους, άλογο το μίσος του εναντίον του Θεού, άλογα τα πάντα, παράλογα, χωρίς να τον διευκολύνουν καθόλου.\nΑυτό σημαίνει πως ο Αδάμ ήταν τώρα ένας δέσμιος. Δεν μπορούσε να λυτρωθή, δεν μπορούσε να αγαπήση, δεν μπορούσε να μην αποθάνη, δεν μπορούσε να έχη Θεόν, δεν μπορούσε να κάνη αυτό που ήθελε. Έκανε εκείνο που δεν ήθελε. Έπεσε δηλαδή σε δύο λόγους μέσα του, έπαθε μία σχιζοείδεια. Σκορπίσθηκε η καρδιά του, η ζωή του, σαν το νερό που χύνεται και σκορπίζεται από εδώ και από εκεί. Έτσι σκορπιζόταν και έλειωνε καθημερινά η ζωή του, αφού είχε γίνει ένας σκλάβος, ένας ανελεύθερος. Και όσο τον περιέσφιγγαν τα λουριά της δουλείας του, τόσο εκείνος τα τραβούσε για να λυτρωθή, αλλά δενόταν πιο σφιχτά ακόμη. Και όσο έβλεπε την κατάντια του – έτσι γίνεται συνήθως σε τέτοιες περιπτώσεις -, τόσο τον έπιανε και μία μανία εναντίον του Θεού, και ταυτόχρονα αισθανόταν ότι έχανε όλο και περισσότερο την δυνατότητα να κυβερνάη τον εαυτό του.\nΗ ετεροκρατία του αυτή και η μανία του εναντίον του Θεού ήταν νέα πράγματα, χαρακτηριστικά της καινούργιας του ζωής, και δεν μπορούσε πλέον να λυτρωθή. Ότι και αν έκανε, ότι και αν έλεγε, του φαινόταν ότι ξερρίζωνε τα σωθικά του και τα πετούσε έξω. Οι εξωτερικές κινήσεις του ήταν και αυτές αντανακλαστικές του εσωτερικού του κόσμου, ήταν σύμφυτες με την καρδιά του, είχαν ζυμωθή με την ψυχή του, και ότι γινόταν ήταν ένα βγάλσιμο της ψυχής του. Μόνον έβγαζε και δεν είχε τίποτε να βάλη στη θέσι του. Έτσι διαλυόταν, και δεν είχε τίποτε με το οποίο θα μπορούσε να συνθέση την ζωή του.\nΤα δε πάθη του τον έκαναν ακόμη περισσότερο να μεριμνά, και αυτή η μέριμνα τον ανάγκαζε να μεγαλώνη την αντίστασί του εναντίον του Θεού, μη τυχόν και υποκύψη ο Θεός. Έτσι όμως η ζωή του έγινε πολύμοχθος και η αμαρτία του οριστικοποιήθηκε. Δεν υπήρχε πια τρόπος να λυτρωθή, διότι δεν μπορούσε να ζητήση την σωτηρία, αφού είχε αρνηθή τον Θεόν. Ως άνθρωπος δεν καταλάβαινε τον εαυτό του, διότι και η λογική του τώρα άλλαξε, ανετράπη, έμεινε χωρίς λογική.\nΗ αμαρτία του έγινε κομμάτι της σάρκας του και της ψυχής του, τα δε πάθη του ήταν τα βογγητά, ο λόξυγκας, η βλέννα, ότι έβγαζε το είναι του, για να μπορέση να νοιώση λίγη ανακούφισι. Με τα πάθη προσπαθούσε να νοιώση ότι έχει και αυτός λίγη ζωή μέσα του. Όμως το πάθος δεν είναι ζωή, είναι θάνατος. Έτσι, η πόρτα της επιστροφής προς τον Θεόν είχε κλεισθή από τον ίδιο.\nΗ μόνωσις τώρα, στην οποία είχε περιπέσει, και το πάθος που τον χαρακτήριζε, έκαναν την ζωή του κατάρα και συμφορά. Αν υπήρχε κάποιο ορόσημο μπροστά του, προς το οποίο έτεινε, αυτό ήταν η ημέρα και ο τόπος του θανάτου του. Μπροστά του δηλαδή έβλεπε μόνον τον χάρο. Οι νύκτες του ήταν πληγώματα και οι ημέρες του δάκρυα ατελείωτα.\nΠού είναι τα χαρίσματα που του είχε δώσει ο Θεός; Πού είναι οι χαρές του, πού είναι οι αποκαλύψεις που του έκανε ο Θεός, πού είναι οι ωραιότατες αναμνήσεις, που αντιφέγγιζαν την σοφία του ουρανού; Όλα χάθηκαν μαζί με τον Θεόν που ξεχάσθηκε. Τώρα «δέδεται αλύσεσι σκότους η ψυχή» του, όπως λέγει κάποιος Πατήρ, και είναι αδύνατον πλέον να λυθή. Δέθηκε με αλυσίδες, που έρριξαν την καρδιά του μέσα στα σκοτεινά.\nΤο σώμα του, και αυτό δουλεύει τώρα στην αμαρτία, διότι το σώμα κάνει ότι το διατάζει η ψυχή. Και όχι μόνον αυτό, αλλά σπρώχνει την ψυχή ακόμη περισσότερο προς τον θάνατο. Ο ίδιος ο άνθρωπος έχει γίνει ένας διαρρήκτης της καρδιάς του, της έχει κλέψει τα μυστικά της, τις ομορφιές της, τις ελπίδες της.\nΚαι τώρα πώς θα σωθή ο άνθρωπος; πώς θα απαλλαγή από τα σκότη των παθών; Το πάθος του, όπως καταλάβατε, είναι το ότι δεν μπορεί να κάνη αυτό που πρέπει, ότι δεν κατανοεί και δεν γνωρίζει τι πρέπει να κάνη, η δε μόνωσις είναι ένας καταπέλτης που τον κτυπάει. Η απομόνωσις από τον Θεόν, η μοναξιά του, η απερίγραπτη αυτή φρίκη, τον εξηνάγκαζε να κτυπιέται. Για να λυτρωθή όμως από τα πάθη, έπρεπε να το θελήση, να λυτρωθή «ιδία βουλήσει». Διότι ο Θεός, όπως ξέρομε, από την αγάπη του γέννησε το πλάσμα του, το γέννησε δε ως άνθρωπο και όχι ως ζώο. Αγάπησε δηλαδή τον άνθρωπο πλούσιο ως προς την ελευθερία του και ουδέποτε έκανε κάτι χωρίς να το θέλη ο ίδιος ο άνθρωπος. Ουδέποτε ο Θεός εξηνάγκασε κανέναν, ουδέποτε μπήκε στην ζωή κάποιου ανθρώπου.\nΓνωρίζομε ότι τρία χρόνια ζούσε ο Χριστός μαζί με τον Ιούδα που θα τον πρόδιδε. Το ήξερε ο παντογνώστης Κύριος, και όμως ούτε μία φορά δεν του είπε: Εσύ, που σε διάλεξα ως διάλεξα ως απόστολό μου, καταλαβαίνεις τι ετοιμάζεις να κάνης; Μόνον με αγάπη του μιλούσε. Του είχε δώσει ακόμη και χρήματα για να τα κρατή, αν και ήξερε πως ήταν κλέπτης, μόνο και μόνο για να του δώση την δυνατότητα να νοιώση την συντροφιά Του, να νοιώση την αγάπη Του, τον σεβασμό Του προς αυτόν, και να μπορέση να ανυψωθή στο ύψος του Θεανθρώπου. Μόνος του διάλεξε ο προδότης την κατάρα, Μόνος του την είχε διαλέξει και ο πρώτος άνθρωπος, γι’ αυτό έπρεπε ο ίδιος να ζητήση και την σωτηρία του. Όμως δεν μπορούσε, δεν ήξερε πως να το κάνει.\nΚαι τι σοφίζεται ο Θεός; Ο ίδιος ο Θεός γίνεται τέλειος άνθρωπος. Ο Χριστός, ο τέλειος άνθρωπος – ως άνθρωπος δεν είχε καμία αμαρτία -, εκλέγει και προτιμά την σωτηρία και την ελευθερία του ανθρωπίνου γένους. Αρπάζει την ανθρώπινη φύσι και την ανεβάζει επάνω στον ουρανό. Έχασε τον επίγειο παράδεισο ο άνθρωπος, αλλά ο Χριστός του προσφέρει τώρα ουράνιο παράδεισο. Σαρκώθηκε ο Θεός, για να μπορή ο άνθρωπος να αποκτήση την θεότητα του Ιησού Χριστού.\nΈπρεπε να βρεθή ένας άνθρωπος που να ζητήση την σωτηρία του ανθρώπου και την έξοδό του από το χάος της καταστροφής, και βρέθηκε αυτός ο άνθρωπος, ο Κύριος Ιησούς Χριστός. Από τότε, η ελευθερία και η σωτηρία του ανθρώπου είναι πολύ εύκολο να κερδηθή. Λαχείο είναι, που το δίδει στο χέρι του ανθρώπου ο Θεός, και οποιαδήποτε στιγμή θέλει, το παίρνει και κερδίζει, διότι τραπεζίτης είναι ο ίδιος ο Θεός.\nΕπομένως, πάθος είναι η φρικτή αδυναμία του ανθρώπου να κάνη κάτι εφικτό, δυνατό. Τέτοια πάθη που μας δυναστεύουν, και από τα οποία θέλομε να απαλλαγούμε, έχομε όλοι μας πολλά. Εφ’ όσον όμως με το πάθος του μας ελευθέρωσε ο Κύριος, μας ωδήγησε στην απάθεια, σημαίνει ότι και εμείς μπορούμε να απελευθερωθούμε από τα δικά μας πάθη, και να οδεύσωμε προς την απάθεια. Αλλά πώς; πώς είναι δυνατόν να επιτύχωμε προσωπικά αυτή την κάθαρσι;\nΠρώτα από όλα, όπως λέγαμε προηγουμένως, πρέπει να θέλη ο άνθρωπος, για να τον βοηθήσης σε κάτι. Συνεπώς, αρχή καθάρσεως από τα πάθη μας είναι η πλήρης και τελεία θέλησις της καρδιάς μας. Εάν δεν θέλω να λυτρωθώ από το πάθος, είναι αδύνατον να μου φύγη. Το «θέλειν είναι η αρχή της σωτηρίας», λέγει ο αββάς Δωρόθεος, είναι η προϋπόθεσις, για να βαδίσωμε προς τον Θεόν.\nΓιατί όμως χρειάζεται η δική μας θέλησις, αφού ο Χριστός ξέρει ότι πρέπει να είμαστε ελεύθεροι και ότι κουραζόμαστε από τα πάθη; Γιατί δε μας λυτρώνει εκείνος; Διότι εμείς θα σηκώσωμε τις συνέπειες του πάθους και της αμαρτίας, εμείς θα παλέψωμε, εμείς θα ζήσωμε, εμείς θα χαρούμε ή θα κλάψωμε. Γι’ αυτό πρέπει εμείς να θέλωμε να απαλλαγούμε από τα πάθη.\nΟ ίδιος ο άνθρωπος πρέπει να κινητοποιήση όλες του τις δυνατότητες, όλη του την επιθυμία, για να φθάση στο προσδοκώμενο αποτέλεσμα. Διότι, για να αποβάλω ένα πάθος, το οποίο γεμίζει την καρδιά και που στην πραγματικότητα μου δίνει μία ικανοποίησι, είναι ανάγκη να νοιώσω ξερρίζωμα. Όταν λόγου χάριν είμαι θυμώδης και θελήσω να γίνω ήρεμος, μου φαίνεται ότι τότε θα χάσω και δεν θα μπορώ πλέον να κυβερνάω. Όταν είμαι υπερήφανος και θελήσω να γίνω ταπεινός, έχω την εντύπωση ότι οι άλλοι θα με πατούν με τα πόδια τους. Τώρα, με την υπερηφάνεια μου νομίζω ότι κάτι είμαι. Χρειάζεται από αυτό το κάτι να κενωθώ. Είναι ανάκγη να αδειάσω από τον εαυτό μου, για να φύγη ένα πάθος μου.\nΠώς όμως εκφράζεται η θέλησίς μου να λυτρωθώ από ένα πάθος; Επί παραδείγματι, είμαι φιλοχρήματος ή είμαι ακηδιαστής, δηλαδή ράθυμος ή είμαι υπερήφανος. Πώς θα δείξω στον Θεόν ότι θέλω να λυτρωθώ; Χρειάζονται παράλληλα δύο πράγματα. Το ένα είναι η απόρριψις, η επιθυμία της απορρίψεως του πάθους πιστεύοντας ότι το πάθος είναι «έχθρα εις Θεόν», είναι εχθρικό ενώπιον του Θεού. Πράγματι δηλαδή να θελήσω να το απορρίψω και ταυτόχρονα να θέλω να κάνω αυτό που ευχαριστεί τον Θεόν.\nΑλλά αυτή η επιθυμία της απορρίψεως μου δημιουργεί μία εσωτερική απαίτησι. Για να το καταλάβετε, θα σας φέρω ένα παράδειγμα από τη μοναχική πολιτεία. Γιατί πηγαίνει κανείς στο μοναστήρι; Διότι είναι ο τόπος που μπορεί να παραμένει καθαρός, ο τόπος από τον οποίο λείπουν τα προβλήματα, τα εμπόδια, οι κίνδυνοι και οι δυσκολίες. πηγαίνω λοιπόν εκεί, για να πάψω να έχω πάθη, και να ευαρεστήσω εις τον Θεόν.\nΦθάνοντας τώρα ο μοναχός στο μοναστήρι, το πρώτο που κάνει, όπως θα έχετε ακούσει, είναι να ζητήση από τον Γέροντα έναν κανόνα. Εάν δεν του δώσει κανόνα, ο υποτακτικός νοιώθει ότι ο Γέροντας δεν ενδιαφέρεται γι’ αυτόν. Το πιστεύει. Και πράγματι, εάν τον αγαπώ, πρέπει να του δώσω κανόνα. Τι είναι όμως ο κανόνας; Είναι κάτι το καθημερινό, το κάνω καθ’ ημέραν και με τον τρόπο αυτό γίνομαι ικανός να ζήσω την ζωή της απαθείας. Είναι, ας πούμε, η αναπνοή των πνευματικών μου πνευμόνων. Όπως, εάν δεν αναπνέω, δεν μπορώ να ζήσω, έτσι και εάν δεν έχω κανόνα, δεν μπορώ να ζήσω. Όπως χρειάζεται η εισπνοή και η εκπνοή – χωρίς αναπνοή άγχεται ο άνθρωπος -, έτσι και χωρίς κανόνα τον πιάνει αγωνία, δίοτι δεν νοιώθει ότι οι σχέσεις του με τον Θεόν είναι αποκαταστημένες. Δίδεται λοιπόν πάντοτε ένας κανόνας και στους μοναχούς.\nΈναν κανόνα πρέπει να έχη και ο λαϊκός ο οποίος θέλει να οδηγηθή στον δρόμο της απαθείας. Ο κανόνας στα μοναστήρια εφαρμόζεται περισσότερο την νύκτα και φέρει το όνομα «λειτουργία», δεν είναι όμως η θεία ευχαριστία. Ο κανόνας αποτελείται από κάποιο διάβασμα, από προσευχή και από άλλα παρόμοια.\nΟι Πατέρες λέγουν: Μην καταφρονήσης ποτέ τον κανόνα σου, διότι, εάν κάνης κάτι τέτοιο, θα εξουθενωθής μόνος σου και θα γελοιοποιηθής μπροστά στους ανθρώπους. Όταν κάποιου του κλείσης την μύτη και το στόμα, δεν μπορεί να αναπνεύση και αρχίζει να πνίγεται. Το ίδιο παθαίνει και ο άνθρωπος που δεν έχει μόνιμο κανόνα. Η εγκατάλειψις της «λειτουργίας» του που τον ενώνει με τον Θεόν, είναι εγκατάλειψις της ιδίας της ζωής του. Είναι επομένως ο κανόνας σαν το λάδι που βάζομε στην καντήλα και αυτή ανάβει. Η καντήλα είναι η ζωή μας.\nΤο άναμμά της είναι η σχέσις μας με τον Θεόν. Εάν δεν ρίξω κάποια ημέρα λάδι, εάν δεν κάνω τον κανόνα μου, την ημέρα εκείνη σβήνει η καντήλα, η σχέσις μου δηλαδή με τον Θεόν μαραίνεται και εξαφανίζεται. Και όταν μια καντήλα είναι σβησμένη, μυρίζεται το ποντίκι το λιγοστό λάδι που απομένει, και πηγαίνει και τρώγει και την καντηλήθρα. Και τότε τι γίνεται; Ρίχνει κάτω και την καντήλα και την σπάει. Έτσι θρυμματίζεται και η ζωή μας, εάν δεν αναπνέωμε τον Θεόν. Πρέπει λοιπόν ο καθένα ςμας, εν συνεννοήσει με τον πνευματικό του, να έχη κάποιον κανόνα καθημερινό, που θα είναι η σχέσις του με τον Θεόν. Θα ξέρη ότι τώρα μιλάω στον Θεόν, τώρα αναπνέω Χριστόν. Τώρα περιπατώ και εγώ μαζί του, όπως πάλαι ποτέ ο Αδάμ στον παράδεισο. Αυτός δε ο κανόνας, αυτή μου δηλαδή η διάθεσις της απαθείας, για να πραγματοποιηθή, χρειάζεται να είναι έντονος ο θείος πόθος μου και μεγάλη η χαρά της καρδιάς μου. Χωρίς αυτές τις δύο προϋποθέσεις, δεν υπάρχει Χριστός στην ανθρώπινη ζωή. Εάν δήτε κάποιον που ο πόθος του είναι μαραμένος, και που είναι ωσεί νεκρός, που είναι μελαγχολικός, στενοχωρημένος, κατσούφης, που δεν ξέρει να γελάση, που δεν ξέρη να χαρή, μην πιστεύετε ότι αναπνέει Θεόν. Η ψυχή είναι ανάγκη να δεθή με τον θείο πόθο για να φθάση μέχρι τον κτίστη της, να είναι δε και περιχαρής, εύθυμη και μάλιστα να έχη την χαρά και στις περιπτώσεις που οι άλλοι την χάνουν. Αρρωσταίνει παραδείγματος χάριν κάποιος, και τον βλέπεις ότι αμέσως στενοχωρείται. Εγώ οφείλω να μάθω να χαίρωμαι πάντοτε. Ότι και αν μου συμβή, ο Θεός ζη για μένα και εγώ για τον Θεόν. Άρα, ότι και αν θα γίνη, δεν μπορεί ποτέ να με χωρίση από τον Θεόν.\nΕπομένως, εάν σταματήση η χαρά ή ο πόθος της απαθείας, σταματάει αμέσως και η δυνατότητα της απαθείας η δυνατότητα να έχωμε τον Θεόν ολοσχερώς δικό μας. Η χαρά είναι ο απαράβατος νόμος του πνευματικού αγώνος και της καρδιακής λειτουργίας. Δεν λειτουργεί δηλαδή η χαρά, αλλά ασφυκτιά και πνίγεται, όταν δεν την βουτάμε μέσα στις καθημερινές μας χαρές. Μόνον αγαλλιώμενοι άνθρωποι μπορούν να φθάνουν στον Θεόν. Γι’ αυτό, ναι μεν θα κάνωμε τον κανόνα μας, θα έχωμε όμως και τον πόθο μας και την απερίγραπτη χαρά την οποία δίνει ο Χριστός.\nΑλλά, για να μην είναι αμφίβολη αυτή η αγωνιστικότητά μου, για να είναι βεβαία η επιτυχία μου, εκτός από την χαρά, χρειάζονται τρία ακόμη πράγματα, τα οποία θα σας παρακαλέσω να τα προσέξετε, διότι είναι πολύ κοινά και δυστυχώς τα ξεχνάμε. Ποια είναι αυτά τα τρία τα οποία είναι αναγκαία, για να απαλλαγούμε από τα πάθη μας;\nΤο πρώτο είναι η μετάνοια. Τι εννοώ με την λέξι μετάνοια; Εννοώ τούτο: να νοιώσω, να πιστέψω ότι εγώ είμαι αμαρτωλός και ότι θέλω να αλλάξω. Εάν δεν πιστεύωμε ότι είμεθα οι χειρότεροι άνθρωποι του κόσμου, δεν είναι δυνατόν να οδηγηθούμε στην απάθεια. Εάν δεν καταλάβω ότι, όσο με αγαπάει ο Θεός τόσο εγώ δουλεύω στο εγώ μου, πώς θα κράξω μέσα από τον πόνο της αμαρτίας μου για να με ακούση ο Θεός; Διότι ο Θεός σκύβει με αγάπη στους αμαρτωλούς. Ο Θεός δεν πήγε στους δικαίους, αλλά στον τελώνη, στην πόρνη, στην χαμένη δραχμή, στο χαμένο πρόβατο. Ο Θεός απάλλαξε από τα πάθη αυτούς που ήταν μολυσμένοι. Πρέπει λοιπόν κι εγώ να ζω με την αίσθηση του μολυσμένου, και να θέλω να πάψω να είμαι τέτοιος, για να με απαλλάξη ο Θεός.\nΤο πρώτο λοιπόν είναι η μετάνοια, δηλαδή το νοιώσιμο της αμαρτίας μου, διότι τημ μετάνοια την πραγματική θα μου την δώση ο Θεός.\nΤο δεύτερο είναι η αγάπη. Γιατί η αγάπη; Τι χρειάζεται η αγάπη; Όταν ο άνθρωπος δεν αγαπά πλατειά, ξέρετε τι παθαίνει; Όταν δεν αγαπά μέσα από την ψυχή του, τότε ενοποιούνται οι αντιδραστικές δυνάμεις του και στρέφεται εναντίον των άλλων. Εάν πη ο άλλος «πάμε από εκεί», αυτός θα πη «πάμε από εδώ». Εάν πη ο άλλος «πετάει ο γάιδαρος», αυτός θα πη «δεν πετάει». Ερχόμεθα δηλαδή σε αντίθεσι με τον πρώτο τυχόντα. Γι’ αυτό χρειάζεται η αγάπη. Άρα, αγάπη σημαίνει, το δίκαιο το έχει πάντοτε ο άλλος, το σωστό είναι πάντοτε με τον άλλον. Και πώς θα καταλάβω εγώ τι θέλει ο άλλος; Με το να τον κοιτάζω στα μάτια. Τότε μπορώ να πω ότι έχω αγάπη. Αγάπη δεν εννοούμε τρυφερότητες, δεν εννοούμε λόγια, δεν εννοούνε αισθήματα, αλλά το να προηγήται ο άλλος.\nΗ έλλειψις λοιπόν αυτού του είδους της αγάπης δημιουργεί μέσα μας αντίδρασι, που μας αποκλείει, μας ξεμοναχιάζει, μας κάνει απομονωμένους ανθρώπους. Και ο απομονωμένος άνθρωπος δεν είναι παρά ένας άρρωστος. Η δε αρρώστια της απομονώσεως θεραπεύεται πρωταρχικά με αυτόν τον τρόπο του προηγήσθαι, του να προηγήται ο άλλος.\nΣυνεπώς, χρειάζεται το νοιώσιμο της αμαρτίας και η αγάπη, αλλά και τρίτον, μία σχετική ησυχία, ηρεμία. Ταραγμένος άνθρωπος δεν μπορεί να κάνη τίποτε. Εάν δης τον ανδρα σου ταραγμένο και του ζητήσης κάτι, αυτός θα σε υβρίση. Εάν η γυναίκα σου είναι κουρασμένη από το παιδί και συ της πης, γιατί δεν έχεις έτοιμο το φαγητό, εκείνη θα πάει να χύση και αυτό που έχει ετοιμάσει. Έτσι είναι ο άνθρωπος. Δεν έχομε αντοχή πολλή, Έχομε νεύρα, έχομε καρδιές, έχομε σπλάχνα, και αλλάζομε από ώρα σε ώρα. Έρχομαι και εγώ και σου λέγω, έλα, σε παρακαλώ, να με βοηθήσης, αλλά εσύ την ώρα εκείνη έχεις τον δικό σου πόνο, τον δικό σου αγώνα, έχεις την αμαρτία σου. Ή έρχομαι εγώ και σου ζητάω κάτι για τον εαυτό μου, αλλά προηγουμένως εσύ έμαθες ότι πέθανε η μητέρα σου. Τι σκύψιμο έχει τώρα η καρδιά σου μέσα στην θλίψι!\nΔεν μπορώ να ξέρω τι κρύβεται στου άλλου την καρδιά. Οι άνθρωποι είμαστε πολύ εύκολοι στο να σπάμε, είμαστε έτοιμοι να πέσωμε, να κατρακυλίσωμε. Δεν βλέπετε πώς αλλάζουν οι ψυχές; Βγαίνεις με κάποιον περίπατο για να χαρής, και στην μέση του δρόμου αυτός θυμάται κάτι και αλλάζει και μουτρώνει. Του λες εσύ μία φράσι, την παρεξηγεί και από την ημέρα εκείνη φεύγει μακριά σου. Βλέπεις τον σύζυγο και την σύζυγο, ημέρα και νύκτα είναι μαζί, και πόσες φορές δεν μπορούν να ανταλλάξουν μια καλή κουβέντα. Τέτοιοι είμαστε όλοι οι άνθρωποι. Τα νεύρα μας δεν αντέχουν, οι καρδιές μας είναι πολύ ευαίσθητες και πρέπει να ενωθούμε με τον Θεόν, για να αποκτήσωμε δύναμι.\nΜας χρειάζεται λοιπόν η ησυχία, η αταραξία, το αντίθετο της κοπώσεως, για να μπορούμε να μετανοούμε και να μπορούμε να αγαπάμε. Όταν είσαι κουρασμένος τι μπορείς να κάνης;\nΕίπε κάποτε ένας πνευματικός στον άνθρωπο που πήγε να εξομολογηθή: Λέγε, παιδί μου. Τι έχεις; Αυτός ήταν σοβαρός, ευσεβέστατος, εξωμολογείτο πολύ συχνά, και τότε δεν είχε τίποτε να εξομολογηθή. Πάτερ, του λέγει, δεν έχω τίποτε να σας πω. Τι έπρεπε να κάνη ο πνευματικός; Να χαρή; Ξέρετε τι του είπε; Πήγαινε σε παρακαλώ να αμαρτήσης και έπειτα έλα να μου εξομολογηθής την αμαρτία σου. Καταλάβατε τι βαθύ νόημα έχει η απάντησις του Γέροντα; Δηλαδή, πολύ περισσότερο μας οδηγεί η αμαρτία μας στον παράδεισο – επειδή μας ωθεί προς την μετάνοια-, παρά η καλωσύνη μας και η δικαιοσύνη μας, διότι οι αρετές μας κάνουν να μη νοιώθωμε ότι είμαστε αμαρτωλοί, ενώ και εμείς είμαστε αμαρτωλοί, όπως όλοι οι άλλοι.\nΚαι τώρα, πριν σας δώσω την απάντησι στο ερώτημα τι να κάνετε, και τι να κάνωμε όλοι μας για να γίνωμε απαθείς, επιτρέψτε μου να τονίσω δύο πράγματα.\nΛέμε ότι θέλομε να κόψωμε τα πάθη. Για να μπορέσωμε όμως να τα κόψωμε, πρέπει να έχωμε ακριβέστερη γνώσι περί των παθών. Είπαμε προηγουμένως ότι η ουσία του πάθους είναι η αμαρτία της απομακρύνσεώς μας από τον Θεόν και η ετεροκρατία που μπαίνει μέσα μας. Αλλά δεν αρκεί να γνωρίζωμε μόνον αυτό. Πρέπει να ξέρωμε επί πλέον ότι τα πάθη και οι πειρασμοί, όσο και αν μας εκφοβίζουν, εν τούτοις, πολλάκις μας ταπεινώνουν. Βλέπεις κάποιον μέθυσο που, όταν πάη στον πνευματικό, του λέγει: Γέροντα, εγώ έχω μέσα μου τον διάβολο, είμαι μέθυσος. Εάν δεν έπινε, θα έλεγε: Είμαι πολύ καλός.\nΤα πάθη μας και οι πειρασμοί μας επομένως είναι κακά, εν τούτοις είναι και καλά. Είναι δρόμοι που μας οδηγούν προς τον Θεόν. Μας χαρίζουν μία εμπειρία της ζωής. Μας βοηθούν να ανιχνεύσωμε και να καταλάβωμε τα έγκατά μας. Μας βοηθούν να αναγνωρίσωμε τον εαυτό μας, τις αδυναμίες μας. Γι’ αυτό και ο Μέγας Αντώνιος έλεγε: «Έπαρον τους πειρασμούς και ουδείς ο σωζόμενος». Αν πάρωμε όλους τους πειρασμούς από τους ανθρώπους και σκοτώσωμε τον διάβολο, δεν θα σωθή κανένας. Γιατί; Διότι, πώς αλλοιώς θα ταπεινωθή ο άνθρωπος; Είμαστε τόσο υπερήφανοι, ώστε πρέπει να μας κτυπήση η βαριοπούλα της αμαρτίας, για να πούμε: Ωχ! πονώ, Θεέ μου, βοήθησέ με.\nΤο πάθος είναι τρομερό, ο πειρασμός είναι επικίνδυνος, παρά ταύτα, ολόκληρηη αμαρτία μας μη νομίζετε ότι είναι τόσο δύσκολη και μεγάλη για να την αποφύγωμε. Η αμαρτία μας χωρίζει από τον Θεόν. Αλλά η αμαρτία δεν είναι ένας γίγαντας ακατανίκητος, επομένως ούτε και τα πάθη. Η αμαρτία είναι πραγματικά ψοφοδεής και ψοφώδης σκιά. Δηλαδή, οπώς ο λαγός φοβάται και κάνει θόρυβο για να νοιώθη κάποια ασφάλεια, έτσι και η αμαρτία με φοβάται. Αλλά την φοβάμαι και εγώ, γι’ αυτό δεν μπορώ να την κόψω.\nΑμαρτία ουσιαστικά δεν υπάρχει, υπάρχει αρετή, υπάρχει ο Θεός. Αμαρτία είναι αυτή μου η δειλία, η οποία με οδηγεί μακριά από τον Θεόν. Η αμαρτία είναι ανυπόστατη, δεν μπορεί να επικρατήση στην βούλησι του ανθρώπου. Είναι ένα σκοτεινό σύμπτωμα της μερίμνης, της αγωνίας, του άγχους, της παρρησίας του ανθρώπου, του εγωισμού του. Η αμαρτία είναι, ας το πούμε έτσι, η αναπνοή του αυτοειδώλου. Είπαμε προηγουμένως ποια είναι η αναπνοή του ανθρώπου που συνεργάζεται με τον Θεόν. Όταν όμως ανακηρύσσω θεόν τον εαυτό μου, τότε η αμαρτία είναι η αναπνοή μου. Η αμαρτία απομακρύνεται αμέσως από κοντά μου, όταν εγώ θυμηθώ ότι είμαι αμαρτωλός, διότο με την μνήμη αυτή με πλησιάζει ο Θεός.\nΑς γνωρίζωμε ότι κακό δεν είναι ότι μας περιτριγυρίζει. Ούτε οι αμαρτωλοί και οι θηριώδεις άνθρωποι, που είναι γύρω μας, μπορούν να μας βλάψουν, ούτε και ο ίδιος ο διάβολος μπορεί, έαν εγώ θέλω να νικήσω με την χάρι του Θεού. Αλλά και οι άλλοι και εγώ πρέπει να καταλάβωμε ότι συζούμε με τα πάθη μας μέσα στην ζωή. Διότι πολλάκις, βλέποντας να παλεύωμε μια, δυο, τρεις, πέντε, δέκα,φορές και να μη νικάμε τα πάθη μας, απογοητευόμεθα. Βλέποντας τους πειρασμούς, μας πιάνει μία τραγική δειλία. Όμως όχι! Χίλια χρόνια να παιδεύεσαι μέσα στην αμαρτία να την νικήσης, θα πας στον παράδεισο, επειδή ο αγώνας σου δείχνει ότι θέλεις τον παράδεισο, και ο Θεός μας δίνει αυτό που θέλομε. Άρα, το πρόβλημα είναι όχι τι κάνω, αλλά τι θέλω ή τι αγωνίζομαι να επιτύχω.\nΜη φοβάσαι λοιπόν και μην ανησυχής, εάν βλέπης ότι σήμερα είσαι αμαρτωλός. Σήμερα ναι, είμαι αμαρτωλός, όμως δεν εγκαταλείπω τον Θεόν μου και αυτόν παρακαλώ να με βοηθήση. Όσο και να θέλωμε, μέσα στην εκκλησία μας θα ζούμε πλάι πλάι δίκαιοι και αμαρτωλοί. Θα συζούμε άγιοι και εμπαθείς. Αλλά οι άγιοι μπορεί να πέσουν αύριο, ενώ ο εμπαθής προσελκύει την προσοχή του Θεού και αύριο πιθανόν να γίνη άγιος.\nΘυμάστε τι ωραία που λέγει ο προφήτης Ησαΐας: «Συμβοσκηθήσετε λύκος μετά αρνός και πάρδαλις συναναπαύσεται ερίφω».\nΝα, λέγει, πως είναι η Εκκλησία. Πλάι πλάι ζούμε, εσύ που είσαι λύκος και εγώ που είμαι αρνί. Δεν καταλαβαίνω εγώ τι είσαι εσύ, ούτε εσύ ξέρεις τι είμαι εγώ. Μόνον ο Θεός γνωρίζει ποιος είναι λύκος και ποιος είναι αμνός. Εμείς είθισται να δικαιώνωμε τον εαυτό μας. Αλλά ο Χριστός λέγει: «Αφήστε τα ζιζάνια να μεγαλώσουν μαζί με το σιτάρι μέσα στο χωράφι μου, εώς τον θερισμο». Εάν ο Χριστός λέγη να αφήσωμε τα ζιζάνια, μη τυχόν κάψωμε και το άψυχο σιτάρι, πόσο μάλλον ο Θεός δεν θέλει να κάψη τις ψυχές μας, και μας αφήνει να ζούμε αμαρτωλοί και δίκαιοι μαζί, χωρίς να ξέρωμε ακριβώς τι μας συμβαίνει. Τόση είναι η πατρική αγάπη του Θεού!\nΚαι προχωράει εν συνεχεία ο Προφήτης: «Και μοσχάριον και ταύρος και λέων άμα βοσκηθήσονται». Και ταύρος και μοσχάρι , λέγει, και λιοντάρι – που θα έπρεπε να χυμούσαν το ένα εναντίον του άλλου και να κατασπαράζονταν – μέσα στην Εκκλησία ζουν μαζί. Εννοεί τους ανθρώπους που είναι τόσο άγριοι, τόσο θηριώδεις, σαν αυτά τα ζώα. Και συνεχίζει: «Λέων ως βους φάγεται άχυρα». Ο λέων, λέγει που βρυχάται, και τρέμει τότε ολόκληρο το δάσος και κρύβονται όλα τα θηρία, εξημερώνεται μέσα στην Εκκλησία, χάνει την εμπάθειά του και γίνεται ήμερο ζώο, του δίνει ο άνθρπωπος άχυρο όπως το βόδι, και το λιοντάρι το τρώει. Τόσο κοντά μας έχει τοποθετημένους ο Θεός πλούσιους και πτωχούς ως προς την πνευματική ζωή, για να μην έχωμε πεποίθησι πουθενά αλλού παρά μόνον εις τον Θεόν. Ουδεμία πεποίθησις χωράει στην δικαιοσύνη μας και καμία απογοήτευσις από την αμαρτία μας.\nΠηγαίνεις σε κάποιον που τον ήξερες πως είναι αμαρτωλός και τον βρίσκεις τώρα άγιο. Αυτή η σοφία του Θεού είναι πραγματική οικονομία. Ξέρει ο Θεός το παιδάκι του που το έπλασε. Όπως ξέρεις το σπλάχνο σου εσύ, έτσι ξέρει και ο Θεός τον άνθρωπο. Και καταφέρνει με την οικονομία του να μεταβάλλη τις διαθέσεις μας, ώστε να γινώμαστε πρόβατα ειρηνικά της ποίμνης του Κυρίου.\nΤα πάθη, αγαπητοί μου, μας περιλούζουν, μας κατακλύζουν, πέφτουν επάνω μας ως όμβρος ατελείωτος. Όμως, δεν έχει αυτό σημασία. Σημασία έχει το αμέτρητο έλεος του Θεού.\nΈνας άγιος της Εκκλησίας μας προσπάθησε να μετρήση και να καταγράψη όσα αμαρτήματα μπορούσε. Μέτρησε κσι κατέγραψε τριακόσια πάθη. Τριακόσια πάθη! είναι να σου φεύγη το μυαλό. Αλλ΄, εν πάση περιπτώσει, τα πάθη μετριούνται. Το έλεος του Θεού όμως δεν μετριέται. Πολεμούνται και νικώνται αυτά, διότι ο άνθρωπος από την αφύσικη κατάσταση του πάθους επιστρέφει πολύ εύκολα στην φυσική κατάστασι της απαθείας.\nΚαι επί τέλους, ας μην ξεχνάμε ότι το πάθος δεν θα το νικήσωμε εμείς.\nΜπορείς εσύ να βάλεις το χέρι σου μέσα στην καρδιά σου; Δεν μπορείς. Μόνον ο Θεός μπορεί. Μπορείς να βάλεις το χέρι σου στην ψυχή σου και να την κάνεις διαφορετική; Δεν μπορείς. Τα πάθη διώχνονται από τον Θεόν. Καμιά φορά λέμε: Ωχ, Θεέ μου, πώς θα μπορέσω να κόψω αυτό το πάθος; Μα, δεν έχεις να κόψεις τίποτε εσύ, θα σου το κόψη ο Θεός. Όσο και αν θέλης και αν τρέχης, δεν θα κάνης εσύ τίποτε. «Το εκριζώσαι την αμαρτίαν και το συνόν κακόν, λέγει ένας άγιος, τούτο τη θεία δυνάμει μόνο δυνατόν εστι κατορθώσαι». Λοιπόν, ειρήνευε, έχε θάρρος εσύ! Μα, δεν μπορεί ο Θεός να σου κόψη το πάθος; Βεβαίως μπορεί. Και αφού σε κάλεσε για την αρετή, θα το κάνη ο Θεός. Εσύ πάλεψε όσο θέλεις, αγωνίζου μέσα στην ζωή, όχι για να κόψης το πάθος σου, αλλά για να δείξης την αγάπη σου στον Θεόν.\nΕμείς είναι εύκολο να κρατούμε μπροστά μας την αίσθησι της παρουσίας του αοράτου Θεού, και εκείνος θα μας κάνη όλα τα θαύματα που χρειζόμαστε. Δικά μας είναι τα αμαρτήματα και δικά του τα θαύματα. Μπορούμε όμως, από τα αποτελέσματα, να παρακολουθούμε την χάρι του Θεού πόσο εξαπλώνεται μέσα στην καρδιά μας. Και εάν ένα πάθος φύγη και ξαναέλθη, τότε φταίμε εμείς. Φεύγει με το θαύμα του Θεού, αλλά επανέχεται πάλι από την δική μας αμέλεια.\nΌταν κράξουμε στον Θεόν, αδελφοί μου, δεν μας χαρίζει μόνον την απαλλαγή από το πάθος – αυτό δεν είναι τίποτε -, μας χαρίζει ακόμη σοβαρότερα πράγματα, μας βοηθάει να φθάσωμε σε μεγαλύτερη τελειότητα. Κράζοντας δε εις τον Θεόν, πολλάκις έχομε την εντύπωσι ότι ο Θεός δεν μας ακούει, και λέμε: Πού είσαι, Θεέ, κρυμμένος; Έχομε την εντύπωσι πως δεν μας βλέπει, πως μας έχει ξεχασμένους, διότι εμείς οι άνθρωποι βιαζόμαστε συνήθως. Ο Θεός ξέρει όμως. Όταν δεν σε ακούη, όταν νομίζης πως δεν σε αγαπά, όταν νομίζης πως δεν προστρέχει για να σου γλυκάνη την καρδιά, να ξέρης ότι κοιμάται μπροστά στην πρύμνη, όπως κοιμόταν τότε με τους μαθητάς. Και όταν ήρθε η κατάλληλη στιγμή, είπε στην θάλασσα: «Σιώπα, πεφίμωσο». Όταν έρθη και για σένα η κατάλληλη στιγμή, που θα είναι το συμφέρον σου, θα έρθη ο Θεός και θα πη στο πάθος σου, «σιώπα», και τότε θα σιωπήση το πάθος.\nΚαι δεν θα σταματήση μόνον το πάθος σου, αλλά θα σε βοηθήση και να αποκτήσης συμπαθή και ελεήμονα καρδία και θα σου εξασφαλίση την κάθαρσι, ακόμη και την μετουσία του Θεού. Θα σε βοηθήση να γίνης και συ ότι είναι ο Θεός. Θα σου καταργήση την σκλαβιά της αμαρτίας. Τον τύραννο του πάθους θα σου τον πετάξη μακριά. Και όπως έρχεται η άνοιξις και πίσω της ακολουθεί το καλοκαίρι με τα φρούτα και με τα σιτηρά, έτσι, σαν ωραιότατη άνοιξις, έρχεται και η κάθαρσις, η θέωσις, η απάθεια, η εν Χριστώ ζωή. Τα ελπιζόμενα και τα προσδοκώμενα αγαθά θα γίνουν μία πραγματική συντροφιά της καρδιάς σου.\nΚαι τώρα αγαπητοί μου, αφού σας είπα όλα αυτά σαν εισαγωγικά, θα τελειώσω. Όπως καταλαβαίνετε, δεν σας είπα ακόμη τι να κάνετε για να κόψετε τα πάθη σας, και τι να κάνω και εγώ για να τα κόψω. Είπαμε μερικά, για να γνωρίσωμε πως ξεδιαλύνεται ο χώρος της ψυχής μας, πως είναι δυνατόν να δουλέψη μέσα μας ο Θεός. Όλα αυτά είναι πολύ απλά και πολύ φυσικά. Τι θα κάνωμε λοιπόν εμείς για να κόψωμε τα πάθη μας, δηλαδή για να ελκύσωμε τον Θεόν, και να τα κόψη εκείνος; Θα σας πω μόνον τρία πραγματάκια.\nΤο πρώτο, που το αναφέραμε και προηγουμένως, είναι η ησυχία. Μα, η ησυχία, θα έλεγε κάποιος, είναι για τον μοναχό. Εγώ που είμαι κοσμικός άνθρωπος, που είμαι επιστήμονας, που είμαι νοικοκυρά, που έχω τόσες ανάγκες και φουρτούνες στην ζωή μου, που θα βρω την ησυχία; που να πάω; Ασφαλώς, όπου και αν είμαι, ακόμη και μέσα στην κόλασι, μπορώ να βρίσκω κάποιον χώρο και χρόνο μιας σχετικής ησυχίας. Όπως αγαπάς την γυναίκα σου ή τον άνδρα σου, έτσι αγάπησε και την ησυχία και την ηρεμία, και τότε θα αγαπάς πολύ περισσότερο και τον Θεόν και όλους. Πολυάσχολος και κουρασμένος άνθρωπος δεν μπορεί να αγαπά Θεόν, δεν μπορεί να κάνη τίποτε.\nΆνθρωπος που διαλύει την ζωή του σε χίλιες περιπέτειες, σε δουλειές πολλές, σε ενδιαφέροντα, σε φροντίδες, άνθρωπος που του αρέσουν όλα και σε όλα θέλει να έχη λόγο, δεν θα είναι για τίποτε ο ειδικός και κατάλληλος. Γι’ αυτό, αδελφέ μου, ας βρίσκης κάποιον χρόνο, έστω και στις δέκα ή στις ένδεκα το βράδυ, όταν θα έχης κοιμίσει τα παιδάκια σου, μόνος σου ή με την σύζυγό σου ή και ο καθένας χωριστά, και κάθισε εκεί, «σύνες τη καρδία σου». Βάλε το μυαλό σου μέσα σου, κοίταξε λίγο τον εαυτό σου. Όταν κανείς επισκέπτεται τον εαυτό του – δυστυχώς, όλους τους επισκεπτόμεθα, τον εαυτό μας όμως τον ξεχνάμε -, όταν επισκέπτεται την καρδιά του και μένη λίγο μόνος του και ξεκουράζεται το σώμα και η ψυχή του, τότε αντιμετωπίζει μπροστά του την αυγή του Αγίου Πνεύματος.\nΜα, θα μου πήτε, τι να κάνω; Θα αφήσω την δουλειά μου; Βεβαίως όχι. Εάν αποτύχης στην δουλειά σου, αποτυγχάνεις και στην χριστιανική σου ζωή. Δεν μπορείς να αποτυγχάνης, θα κάνης το κάθε τι για να επιτύχης. Αυτή είναι δική σου υποχρέωσις, την οποία οφείλεις να εκπληρώνης. Θα εγκαταλείψω το παιδί μου; Όχι. Του οφείλεις χρόνον. Μήπως την γυναίκα μου; Όχι. Ακόμη και η καρδιά σου της ανήκει.\nΔεν θα αφήσης τίποτε, θα βρης όμως τον χρόνο που θα είσαι ήσυχος, μόνος σου με τον Θεόν.Όπως πηγαίνεις στην τηλεόρασι και απορροφιέσαι και τα ξεχνάς όλα, έτσι βρες και κάτι που θα είναι η τηλεόρασις του ουρανού, που θα σε κάνη να σκεφθής τους αγγέλους και να θυμηθής τους αγίους, οι οποίοι ανά πάσαν στιγμή είναι τριγύρω μας.\nΣτο σημείο αυτό ας αναφέρωμε ένα αληθινό περιστατικό. Ένα σπίτι πολύ αγαπητό μου περνούσε κρίσι και κόντευε να διαλυθή. Είχαν κουρασθή και οι δυο σύζυγοι από τις πολλές φουρτούνες, ώστε δεν είχαν ούτε πέντε λεπτά για να ξεκουρασθούν και να κουβεντιάσουν την αγάπη τους και τα όνειρά τους, που έκαναν όταν είχαν ξεκινήσει την ζωή τους. Το έμαθα και προσπάθησα τηλεφωνικώς να βοηθήσω, διότι ήταν μακριά μου, αλλά μου έλεγαν πως δεν υπάρχει χρόνος. Λέγω και εγώ, θα σας κανονίσω τώρα. Ερωτώ λοιπόν την γυναίκα: Μήπως έχεις δόντια που σου πονάνε και χρειάζονται φτιάξιμο; Ναι, λέγει, έχω. Τότε να πας σε έναν οδοντίατρο. Και της συνέστησα κάποιον γνωστό μου. Συνεννοούμαι εν τω μεταξύ με τον οδοντίατρο και του λέγω: Βάλε την στην καρέκλα και κράτησέ την όσες ώρες μπορείς.\nΠήγε η σύζυγος και κάθισε έξι ολόκληρες ώρες. Της έβαλε εκείνος τροχούς, της έκανε σφραγίσματα, ότι είχε και δεν είχε προσπάθησε να της τα φτιάξη. Όταν τελείωσε, επέστρεψε στο σπίτι της και, παρακαλώ, αγκάλιασε και ασπάσθηκε τον σύζυγό της για πρώτη φορά, μετά από έξι μήνες! Γιατί; Διότι επί έξι ώρες κάθισε στην πολυθρόνα και ξεκουράσθηκε. Ο τροχός, ο φόβος, η αγωνία που είχε στην αρχή για τα δόντια, την έκαναν να τα ξεχάση όλα, και ύστερα από μισή, από μία ώρα, συνήθισε και δεν φοβόταν τίποτε. Αφέθηκε λοιπόν στον οδοντίατρο, χαλάρωσαν τα νεύρα της ηγαλλιάσατο η ψυχή της και θυμήθηκε τον σύζυγό της. Θυμήθηκε την μοναξιά της, τα μάτια της έβγαλαν δάκρυα, ενώ τα δόντια της δεν πονούσαν πια και οι σύζυγοι αγαπήθηκαν ακόμη μια φορά.\nΆραγε, μας χρειάζεται οδοντιατρείο, για να μένωμε μόνοι μας και να έχωμε λίγη ησυχία; Όχι, αδελφοί μου. Ας μάθωμε να έχωμε τον προσωπικό μας χρόνο, που θα ανήκη στον Θεόν, και θα δήτε ότι αυτό θα είναι ανάστασις της ζωής μας. Το δεύτερο, για να ελκύσωμε το βλέμμα του Θεού, είναι ο αγώνας. Αλλά μη φοβάσθε, δεν θα κάνωμε εμείς κόπο, για να κόψωμε τα πάθη μας, αυτό είναι του Θεού. Πρέπει όμως να του δείξουμε ότι τον αγαπούμε και ότι είμαστε αμαρτωλοί. Πώς θα δείξωμε στον Θεόν ότι είμαστε αμαρτωλοί και ότι επιθυμούμε την κάθαρσί μας; Με το κατάλληλο μέσο που η Εκκλησία μας ονομάζει άσκησι.\nΟι μοναχοί, το γνωρίζετε, κάνουν άσκησι. Πόσοι μοναχοί κοιμούνται μόνον τρεις ή δύο ή μία ώρα την ημέρα! Πόσοι μοναχοί αρκούνται στο να τρώγουν μία φορά στις δύο ή στις τρεις ημέρες! Πόσοι μοναχοί γίνονται ορατοί άγγελοι μέσα στην κοινωνία! Έχουν ευκολία στην άσκησι, θα μου πήτε. Ας βρούμε και εμείς έναν τρόπο ασκήσεως.\nΌποιος και αν είμαι, μπορώ να κάνω άσκησι. Αν έχω την διάθεσι, μπορώ να κάνω κάποια νηστεία. Θα δω τότε ότι, όσο θα νηστεύω και θα πεινάω, τόσο θα γίνομαι υγιέστερος και ομορφότερος. Ας κάνω λοιπόν λίγη άσκησι, λίγη προσευχή, λίγη αγρυπνία. Ας αφιερώσω κάποια ημέρα ή κάποια νύκτα τον μήνα ή την εβδομάδα ή έστω και στους τρεις μήνες, για να πάρω την βιογραφία ενός αγίου και να πω: Απόψε θα διαβάσω τον βίο του αγίου Δημητρίου ή της οσίας Μαρίας της Αιγυπτίας ή του Μεγάλου Αντωνίου, για να λουσθώ μέσα στην αγάπη του που είχε για τον Θεόν, να λουσθώ μέσα στο Άγιον Πνεύμα που είχε πέσει ποταμηδόν στην ζωή του, ώστε να έρθη και στην δική μου ζωή. Ας στενώσωμε, αγαπητοί μου, και εμείς λίγο την ζωή μας, όπως κάνουν οι μοναχοί.\nΓίνεσαι αμέσως θεός, όταν κάνης άσκησι, διότι η άσκησις δεν αποβλέπει στο να μαράνω το σώμα, αλλά, όπως είπαμε, στο να εκφράσω στον Θεόν τον πόθο της αιωνιότητος, τον πόθο της αγνείας και της καθαρότητος, και να του πω: Θεέ μου, είμαι αμαρτωλός. Η άσκησις είναι η γλώσσα με την οποία μιλάμε στον Θεόν. Έχομε βάρη μέσα στις καρδιές μας, έχομε ο καθένας τα προβλήματά μας, τις δυσκολίες μας, τους λογισμούς μας. Αυτά ας τα αφήσωμε, θα μας τα βγάλη ο Θεός. Εάν καταφέρωμε λίγο να ασκηθούμε και εμείς, τότε θα ιδήτε, «ως εκλείπει καπνός», θα εκλείψουν και τα προβλήματά μας και οι αγωνίες μας και τα πάθη μας και όλα.\nΔύο πράγματα μόνο σας είπα, μη μου πήτε πως τα ξεχάσατε. Είναι τόσο εύκολα και τόσο απλά: λίγη ησυχία και λίγη άσκησι που θα πρέπει να κάνωμε, και που θα είναι ο κανόνας μας, όπως είπαμε προηγουμένως.\nΚαι τώρα το τρίτο: Αγαπήστε αυτό που λέμε ευχή του Ιησού. Αγαπήστε αυτή την προσευχή που μας γεμίζει από τον Θεόν. Αγαπήστε το «Κύριε Ιησού Χριστέ, ελέησόν με τον αμαρτωλόν», διότι είναι η πληρέστερη προσευχή. Τι σημαίνει;\nΜε το «Κύριε» ομολογούμε ότι ο Χριστός είναι ο Κύριος των κυριευόντων, ο βασιλεύς του ουρανού και της γης και ο βασιλεύς της καρδιάς μας. Είμαι αμαρτωλός, και όμως τον αποκαλώ «Κύριο», που σημαίνει ότι αναγνωρίζω τον Θεόν μου και τον δοξολογώ. Είναι η ωραιότερη δοξολογία.\nΤο «Ιησού» σημαίνει, Σωτήρα μου, δείχνει δηλαδή την ελπίδα μου, την πίστι μου, την αγάπη μου, την ευγνωμοσύνη μου. Είναι σαν να τον αγκαλιάζω και να του λέγω, τα πάντα τα οφείλω σε σένα, Ιησού μου.\nΤο «Χριστέ» δείχνει ότι πιστεύω εις την θεότητά του. Πιστεύω ότι ο Χριστός είναι άνθρωπος αλλά και Θεός. Δεν τον βλέπω βέβαια, δεν τον ακούω, πολλές φορές αμφιβάλλω, μου περνάνε ακόμη και λογισμοί. Έρχονται στιγμές που ο πόνος, η σκληρότης της της καρδίας μου, η αμαρτία μου με κάνουν να πω: Αχ! να μην υπήρχες, Θεέ. Όμως λέγοντας το «Κύριε Ιησού Χριστέ», ομολογώ ότι είναι ο Θεός μου και του το εκφράζω.\nΤο «ελέησόν με» δείχνει όλες τις ανάγκες μου. Του ομιλώ για την απάθεια, του αναφέρω την φτώχεια μου, την υγεία μου, τα πάθη μου, που μαραίνουν την ζωτικότητά μου, του ομιλώ για τον ουρανό που πρέπει να πάω, του λέγω τα πάντα με μία φράσι: «Ελέησόν με τον αμαρτωλόν», ο Θεός από την αγάπη του θα λάβη υπ’ όψιν του αυτό που λέγω με το στόμα μου, και όχι αυτό που έχω στην καρδιά μου, δηλαδή την υπερηφάνεια, και θα δεχθή την μετάνοιά μου. Τόσο καλός είναι. Η ευχή του Ιησού είναι πλήρης, με ενώνει με τον Θεόν.\nΤην λέγω δε σε δεύτερο πρόσωπο, «Κύριε Ιησού Χριστέ», σαν να τον βλέπω, σαν να τον ακούω, σαν να τον έχω μπροστά μου, σαν να του λέγω, «Κύριε Ιησού Χριστέ», έλα. Δεν τον βλέπω, αλλά η πράξις μου δείχνει ότι ολόκληρο το είναι μου στρέφεται προς αυτόν και πέφτει επάνω του. Λέγοντας την ευχή, είναι σαν να προσκυνώ τον Θεόν, σαν να τον εναγκαλίζωμε, σαν να του εμπιστεύωμαι τον εαυτόν μου. Είναι σαν να ξαναμπαίνω μέσα στη κολυμβήθρα, όπως το παιδάκι που νοιώθει πως πνίγεται και βουλιάζει μέσα στο νερό. Έτσι μπαίνω και εγώ μέσα στον Θεόν και βγαίνω μετά θεός αληθινός, όπως είναι και εκείνος, εκείνος μεν κατά φύσιν, εγώ δε κατά χάριν, κατ’ οικονομίαν. Η ευχή λοιπόν είναι το τρίτο και τελευταίο που μας χρειάζεται.\nΤρία μόνο απλά πραγματάκια είπαμε. Εάν τα εφαρμόσετε, τότε θα δήτε πως εξαλείφονται τα πάθη μας. Να θυμάστε μόνον ότι, όταν έχωμε πάθη, αδικούμε τον Θεόν. Διότι είναι σαν να πιστεύω ότι ο Θεός δεν μπορεί να νικήση τα πάθθη μου. Όχι. Μπορεί ο Θεός. Αφήστε τα στα χέρια του με τον τρισσόν αυτόν τρόπο, και τότε θα γίνετε μία δεκάχορδη κιθάρα, που θα κτυπάη χαρούμενα και θα κελαϊδάη την χαρά της ψυχής σας και θα ψάλη την δόξα του ουρανού και θα μεγαλύνη τον τρισήλιον Θεόν, ο οποίος επικάθηται επί των χερουβίμ και επί των σεραφίμ.\nΑυτό είναι, αγαπητοί μου, το αγώνισμα για την κάθαρσι των παθών, και είναι τόσο απλό.\nΠαρά ταύτα, αδελφέ μου, εάν σου φαίνεται δύσκολο, βαρύ, κουραστικό, εάν σου κοστίζη, τότε ξέρεις τι γίνεται; Ένα από τα προφητικά ονόματα που έχει ο Χριστός μέσα στην Αγία Γραφή είναι το «εν αίματι νυμφίος». Νυμφίος δικός μας είναι ο Χριστός, διότι με το βάπτισμα μας υπάνδρευσε με Εκείνον. Έτσι λέγει ο απόστολος Παύλος, έτσι πιστεύουν οι Πατέρες. Έτσι ζουν και οι καρδιές μας, με την βεβαιότητα ότι είμαστε αναπόσπαστα δεμένοι με τον Χριστόν. Είναι ο νυμφίος της ψυχής μας, αλλά τον ονομάζει η Αγία Γραφή «νυμφίον εν αίματι». Ο νυμφίος είναι στολισμένος με το στεφάνι του, και το στεφάνι του Κυρίου είναι το αίμα του. Εάν ο Κύριος είναι «εν αίματι νυμφίος», γιατί να μη γίνωμε και εμείς, οι ψυχές μας δηλαδή, εν αίματι νύμφες του Κυρίου;\nΕτικέτες Αιμιλιανός Σιμωνοπετρίτης (αρχιμανδρίτης), Ορθόδοξη ψυχοθεραπεία, Πνευματική ζωή, Πνευματικοί λόγοι\nΠΟΤΕ ΜΗ ΔΩΣΕΙΣ ΑΦΟΡΜΗ ΝΑ ΛΥΠΗΘΕΙ Ο ΑΛΛΟΣ (Αρχιμ. Α...\nΕΡΜΗΝΕΥΤΙΚΕΣ ΟΜΙΛΙΕΣ ΣΤΟ ΒΙΒΛΙΟ "ΛΟΓΟΣ ΠΕΡΙ ΝΗΨΕΩΣ...


Εκδόθηκε από τη Βουλή το αναθεωρημένο Σύνταγμα της Ελλάδας | Νομικά Νέα | Lawspot\nΟι εννέα ουσιαστικές αλλαγές που επέφερε στο συνταγματικό κείμενο η τελευταία αυτή αναθεώρησή του\nΗ Διεύθυνση Εκδόσεων και Εκτυπώσεων της Βουλής των Ελλήνων θέτει, σήμερα, σε διανομή το κείμενο του Συντάγματος, όπως αναθεωρήθηκε.\nΗ έκδοση περιλαμβάνει πρόλογο του Προέδρου της Βουλής, κ. Κωνσταντίνου Αν. Τασούλα, και ευρετήριο όρων σημαντικά εμπλουτισμένο σε σχέση με αυτό της προηγούμενης έκδοσης του Συντάγματος.\nΌπως αναφέρει ο Πρόεδρος της Βουλής στον πρόλογο της έκδοσης, «Οι εννέα ουσιαστικές αλλαγές που επέφερε στο συνταγματικό κείμενο η τελευταία αυτή αναθεώρησή του έχουν ως εξής:\n1. Στο άρθρο 21 παρ. 1 (Ατομικά και Κοινωνικά Δικαιώματα) προσετέθη εδάφιο για την κρατική μέριμνα για αξιοπρεπή διαβίωση μέσω ενός συστήματος ελαχίστου εγγυημένου εισοδήματος.\n2. Η κρισιμότερη ωστόσο μεταβολή του συνταγματικού κειμένου αφορά στην αποσύνδεση της εκλογής του Προέδρου της Δημοκρατίας από την απειλή διαλύσεως της Βουλής προς διεξαγωγή εκλογών. Στο άρθρο 32 παρ. 4 καταργήθηκε ένα κίνητρο συναινέσεως που εξελίχθηκε σε αντικίνητρο, δηλαδή οι εκλογές που προβλέπονταν στην περίπτωση αδυναμίας αναδείξεως Προέδρου της Δημοκρατίας. Έτσι, η Βουλή, όταν δεν βρίσκεται η αυξημένη πλειοψηφία, εκλέγει Πρόεδρο με απόλυτη πλειοψηφία και, αν δεν επιτευχθεί ούτε αυτή, με σχετική πλειοψηφία, καταργουμένης της μεσολαβήσεως εκλογών, όπως συμβαίνει και σε άλλα συστήματα κοινοβουλευτικής Δημοκρατίας με αιρετό Αρχηγό του Κράτους. Η δυνατότητα εκλογής Προέδρου της Δημοκρατίας από μικρότερη πλειοψηφία και πάντα στην ίδια Βουλή, χωρίς, δηλαδή, όπως ίσχυε πριν, πρόκληση εκλογών, τελικά μπορεί να αποβεί ισχυρότατο συναινετικό κίνητρο για ευρύτερες πλειοψηφίες.\n3. Η αλλαγή στο άρθρο 54 παρ. 4 αφορά στην άσκηση του εκλογικού δικαιώματος των εκτός Επικρατείας πολιτών, και ήδη έχει ψηφιστεί ο εκτελεστικός νόμος που ρυθμίζει αυτό το δικαίωμα (Ν. 4648/2019 “Διευκόλυνση άσκησης εκλογικού δικαιώματος εκλογέων που βρίσκονται εκτός Ελληνικής Επικράτειας και τροποποίηση εκλογικής διαδικασίας”).\n4. Στο άρθρο 62 η ρύθμιση για τη βουλευτική ασυλία επικυρώνει την κοινοβουλευτική πρακτική των τελευταίων ετών, σε συμμόρφωση και με τη νομολογία του ΕΔΔΑ. Η βουλευτική ασυλία περιορίζεται μόνο σε πράξεις που ανάγονται στην πολιτική δράση των βουλευτών.\n5. Στο άρθρο 68 παρ. 2 αναγνωρίζεται η δυνατότητα της αντιπολιτεύσεως να προκαλεί τη σύσταση δύο εξεταστικών επιτροπών ανά κοινοβουλευτική περίοδο για θέματα δικής της επιλογής. Η εξεταστική επιτροπή είναι πολύ σημαντικό μέσο κοινοβουλευτικού ελέγχου, και προσφυώς χαρακτηρίστηκε και ως κίνηση πολιτικού πολιτισμού το γεγονός ότι η αναθεωρητική Βουλή του 2019, με δεδομένο τον πλειοψηφικό της συσχετισμό, υπερψήφισε αυτή τη δυνατότητα.\n6. Στο άρθρο 73 παρ. 6 υιοθετήθηκε πρόταση της αντιπολιτεύσεως για την άσκηση λαϊκής νομοθετικής πρωτοβουλίας, η οποία, τελικά, διαμορφώθηκε ως εξής: σε δύο το πολύ περιπτώσεις εντός της βουλευτικής περιόδου, με υπογραφή 500.000 πολιτών, οι οποίες, εύλογα, δεν μπορούν να αφορούν θέματα δημοσιονομικά, εξωτερικής πολιτικής, και εθνικής άμυνας.\n7. Στο άρθρο 86 παρ. 3 καταργήθηκε ο επιβόητος περιορισμός στην κατά χρόνο αρμοδιότητα της Βουλής να ασκεί δίωξη για αδικήματα υπουργών. Η Βουλή μπορεί πλέον να ασκεί δίωξη εντός του χρονικού ορίου της κοινής παραγραφής για κάθε αδίκημα. Μία θεσμική “προστασία” που ίσχυε από το 1864, παύει να ισχύει. Για τη συγκεκριμένη διάταξη επιτεύχθηκε πολύ μεγάλη πλειοψηφία και στη Βουλή που την πρότεινε (255 ψήφοι) και στη Βουλή που την αναθεώρησε (274 ψήφοι).\n8. Με το άρθρο 96 παρ. 5 εξομοιώθηκαν τα μέλη του δικαστικού σώματος των ενόπλων δυνάμεων με τους λοιπούς δικαστικούς λειτουργούς.\n9. Με το άρθρο 101Α παρ. 2 μειώνεται η απαιτούμενη πλειοψηφία από τα 4/5 στα 3/5 της Διάσκεψης των Προέδρων της Βουλής, προκειμένου να επιλέγονται τα μέλη των ανεξαρτήτων αρχών που αναφέρονται στο Σύνταγμα. Επιπλέον της διευκολύνσεως αυτής της επιλογής των νέων μελών, παρατείνεται η θητεία των προηγούμενων μέχρι την ανάδειξη των νέων. Με τον τρόπο αυτό γίνεται πιο εύρυθμη η επιλογή ηγεσίας σε ανεξάρτητες αρχές, αποφεύγονται καθυστερήσεις, και εξασφαλίζεται η συνέχιση της θητείας των μελών τους, καθώς οι ανεξάρτητες αρχές είναι διαρκή όργανα.\nΜε όλα αυτά, και με την κατάργηση αναχρονιστικών διατάξεων, το Σύνταγμά μας είναι πλέον βελτιωμένο, χάρη στην τελευταία αναθεώρησή του που απετέλεσε ένα αδιαμφισβήτητο βήμα μπροστά».\nΜπορείτε να ανατρέξετε στο αναθεωρημένο ισχύον Σύνταγμα πατώντας εδώ.\nΔημοσιεύθηκε σε ΦΕΚ το νέο Σύνταγμα της Ελλάδας


Άνθιμος Ανανιάδης: «Έχω κάνει πολλές θυσίες για το χώρο». | Tvnea.com ©\nHome / GOSSIP / Άνθιμος Ανανιάδης: «Έχω κάνει πολλές θυσίες για το χώρο».\nΆνθιμος Ανανιάδης: «Έχω κάνει πολλές θυσίες για το χώρο».\nΜιχάλης Κουφογιαννάκης 5/03/2017 09:45:00 π.μ. Add Comment GOSSIP Edit\nΣτην τέχνη αναφέρεται σε συνέντευξή του στο Καρφί ο Άνθιμος Ανανιάδης.\nΗ τέχνη έχει όρια και ποια είναι αυτά;\n«Η τέχνη δεν έχει όρια, η ζωή δεν έχει όρια, ο άνθρωπος δεν έχει όρια οπότε είναι δύσκολο να κρατήσεις τα όρια που θέτει η κοινωνία. Γεννιέσαι, υπάρχεις και φτάνεις σε ένα σημείο που αναιρείς πράγματα με τα οποία έχεις μεγαλώσει και ζήσει, γιατί δεν ήταν ανεχτά στα δικά μας «εγώ» και «πιστεύω» πχ φτάνοντας στα δεκαοχτώ. Ένα λόγο ύπαρξης που είχα εγώ πάντα ήταν η ομορφιά, το ότι ο κόσμος με έβλεπε πάντα ως όμορφο ήταν ένα ιδιαίτερο ταξίδι αρέσκειας προς τον εαυτό μου. Μία αναζήτηση που με οδήγησε να ωριμάσω και να βρω ουσία σε άλλα πράγματα πιο εσωτερικά»\nΥπάρχει κάτι που σας έχει ζητηθεί να κάνετε και αρνηθήκατε;\n«Δεν θα κάνεις ότι σου ζητηθεί. Όχι βέβαια! Μου έχουν ζητήσει να κάνω πολλά πράγματα, να πηδήξω από τοίχους, να φιλήσω άντρες, να κάνω σεξ. Αν η ιδέα εξυπηρετεί το χαρακτήρα και το έργο σου δίνει το δικαίωμα, τότε το κάνω. Όλα έχουν μία λογική. Θέλω να ξεγυμνωθώ όπως ο Ντόριαν Γκρέυ ξεγυμνώνει τη ψυχή του και το «εγώ» του και για αυτό τον βλέπεις γυμνό στη σκηνή, τουλάχιστον στη δική μου εκδοχή.»\nΈχετε κάνει θυσίες για το χώρο;\n«Ναι πολλές. Η ζωή μου όλη είναι η θυσία στο να αφεθώ σε αυτό που με εκφράζει. Είναι θυσία χρόνου επαγγελματικού και οικονομικού. Είμαι ηθοποιός γιατί μου αρέσει να εκφράζομαι και να δείχνω τα συναισθήματά μου οπότε έχω μία τεράστια ικανοποίηση όταν γίνεται αυτό με σωστό επιτελείο και συνεργάτες. Είναι θυσία να αφήνεις την οικογένειά σου, τους φίλους σου, το έργο που έχεις κάνει και να πηγαίνεις στην Αμερική παίρνοντας το ρίσκο αλλά έτσι ζω εγώ τη ζωή μου. Μία θυσία είναι ότι δεν έχω υπάρξει ποτέ πιστός σε ερωτική σχέση λόγω του επαγγέλματός μου. Νομίζω πολλές γυναίκες που έχουν υπάρξει μαζί μου σα φιγούρα είτε στη δική τους φαντασία είτε στη δική μου δεν θα μπορούσα εγώ ποτέ να είμαι πιστός. Οπότε αυτή η θυσία είναι τεράστια γιατί ξέρεις από την αρχή ότι δεν θα έχει καλό τέλος αλλά προσπαθείς να το πολεμήσεις.»


Ο ΔΗΜΑΡΧΟΣ ΠΕΙΡΑΙΑ ΓΙΑΝΝΗΣ ΜΩΡΑΛΗΣ ΑΠΕΝΕΙΜΕ ΤΟ ΒΡΑΒΕΙΟ ΠΟΛΙΤΙΣΜΟΥ ΣΤΗΝ ΕΚΔΗΛΩΣΗ ΤΟΥ ΟΜΙΛΟΥ ΓΥΝΑΙΚΩΝ ΠΕΙΡΑΙΑ «ΕΞΑΛΕΙΠΤΡΟΝ»\nΟ Δήμαρχος Πειραιά κ. Γιάννης Μώραλης παρευρέθηκε στην τελετή απονομής γυναικείων βραβείων, που διοργάνωσε ο Όμιλος Γυναικών Πειραιά για τις Τέχνες, τα Γράμματα, τον Πολιτισμό και τις Επιστήμες, «ΕΞΑΛΕΙΠΤΡΟΝ», η οποία πραγματοποιήθηκε χθες το βράδυ στο Μέγαρο του ΕΒΕΠ.\nΣτην τελετή «ΒΡΑΒΕΙΑ ΓΥΝΑΙΚΩΝ ΕΞΑΛΕΙΠΤΡΟΝ 2017», τιμήθηκαν οκτώ ξεχωριστές γυναικείες προσωπικότητες που διακρίθηκαν και ξεχώρισαν για το έργο τους, για την αγάπη τους στο αντικείμενό τους, τον προσωπικό τους μόχθο, τη μελέτη και τις ικανότητές τους.\nΟ Δήμαρχος Πειραιά προσέφερε το βραβείο Πολιτισμού στην Αρχαιολόγο- Θεατρολόγο - Διευθύντρια του Αρχαιολογικού Μουσείου Θεσσαλονίκης- Δρ Αρχαιολογίας και Τέχνης, κα Πολυξένη Αδαμ Βελένη.\nΟ κ. Μώραλης προσφέροντας το βραβείο στην κυρία Βελένη, σημείωσε:\n«Είναι χαρά μου που βρίσκομαι εδώ για τρίτη συνεχόμενη χρονιά. Να συγχαρώ την Πρόεδρο κυρία Λάτση και τα μέλη του Διοικητικού Συμβουλίου του ΕΞΑΛΕΙΠΤΡΟΝ, για την καλή δουλειά που κάνουν. Κοσμούν την πόλη μας και με τις εκδηλώσεις τους και για την επιλογή τους να βραβεύουν σημαντικές κυρίες, στον δικό της τομέα η καθεμία. Ο όμιλος ΕΞΑΛΕΙΠΤΡΟΝ, είναι ένας όμιλος για τις Επιστήμες, για τον Πολιτισμό, για τα Γράμματα και τις Τέχνες. Όπως είπε και η Πρόεδρος βραβεύεστε για να γίνεται γνωστό κι αυτό που κάνετε, ώστε να παρασύρετε και άλλες νεαρότερες γυναίκες να ακολουθήσουν παρόμοιο δρόμο. Άρα έχει νόημα η βράβευση, παρά την μετριοπάθεια που σας διακρίνει. Να σας συγχαρώ και εσάς και όλες τις κυρίες, να είστε καλά.»\nΑπό τον Δήμο Πειραιά παρευρέθηκαν η Αντιδήμαρχος Οικονομικών κα Αθηνά Γλύκα - Χαρβαλάκου και η εντεταλμένη Δημοτική Σύμβουλος Πολιτισμού κα Ειρήνη Νταϊφά.


δάσος - Freegossip\nΗ βόλτα στο δάσος και οι ανέμελες στιγμές στην παραλία\nΤο φετινό καλοκαίρι μπορεί να είναι πολύ ξεχωριστό για την Αθηνά Οικονομάκου και τον Φίλιππο Μιχόπουλο, μιας και το περνούν στο Γύθειο μαζί με την οικογένεια της ηθοποιού και όχι στη.\nΑναζητώντας κάποιος τις λέξεις για να περιγράψει την εσωτερική πολιτική κατάσταση της χώρας, σε συνδυασμό με τη σαφέστατα στοιχειοθετημένη τουρκική απειλή με την οποία βρίσκεται αντιμέτωπη, δεν θα μπορούσε.\nΣτην καταπράσινη περιοχή του Ερημίτη στη Βόρεια Κέρκυρα, η τουριστική επένδυση της Κασσιόπης έχει περάσει από 40 κύματα από το 2012 που το αμερικανικό επενδυτικό fund NCH Capital ανέλαβε να.\nΑυτή η γιρλάντα φωτισμού από την ΙΚΕΑ μεταμορφώνει το μπαλκόνι -Σαν να βρίσκεστε σε μαγικό δάσος [εικόνα] | ΓΥΝΑΙΚΑ\nTα καλοκαιρινά βράδια στην πόλη, σε δροσερές βεράντες και καταπράσινες ταράτσες δίνουν άλλη πνοή στο γκρίζο αστικό περιβάλλον. Το δροσερό αεράκι της νύχτας παίρνει μαζί του όλες τις σκοτούρες της ημέρας προσφέροντας αυτή την ηρεμία που αναζητά κάποιος στην εξοχή. Το μπαλκόνι γίνεται ένα δεύτερο...\nΜεγάλη φωτιά σε δάσος στη Βοιωτία\nΣτη Βοιωτία έχει ξεσπάσει μεγάλη φωτιά και η Πυροσβεστική έχει σπεύσει στο σημείο. Μεγάλη φωτιά έχει ξεσπάσει σε δάσος της Βοιωτίας και η Πυροσβεστική επιχειρεί με μεγάλη ομάδα.Μέχρι στιγμής, η.\nΠυρκαγιά ξέσπασε σε δασική περιοχή στα Πηγαδάκια του δήμου Σιθωνίας στη Χαλκιδική. Για την κατάσβεσή της επιχειρούν 25 πυροσβέστες με 10 οχήματα. Σύμφωνα με την πυροσβεστική, η φωτιά δεν καίει κοντά σε κατοικημένη περιοχή και ευτυχώς δεν πνέουν ισχυροί άνεμοι. Δασική #πυρκαγιά στην περιοχή Πηγαδάκια του...\nΦωτιά ξέσπασε σε δασική έκταση στη Χαλκιδική. Επί τόπου επιχειρούν 25 πυροσβέστες με 10 οχήματα. Σε εξέλιξη φωτιά σε δασική περιοχή στη Χαλκιδική.Σύμφωνα με την ενημέρωση από την Πυροσβεστική, η.\nΔείτε το απίστευτο σώμα που έχει αποκτήσει ο Ανδρέας Γεωργίου... Ταλαντούχος δημιουργός ο Ανδρέας Γεωργίου, σήμερα ξάφνιασε… ευχάριστα τους διαδικτυακούς φίλους του.ποζάροντας ολόγυμνος μέσα σε ένα δάσος! Ο πρωταγωνιστής και σεναριογράφος.\nΤαλαντούχος δημιουργός ο Ανδρέας Γεωργίου, σήμερα ξάφνιασε… ευχάριστα τους διαδικτυακούς φίλους του.ποζάροντας ολόγυμνος μέσα σε ένα δάσος! Ο πρωταγωνιστής και σεναριογράφος των «8 λέξεων» του ΣΚΑΪ, πόζαρε στο φωτογραφικό φακό του συνεργάτη και φίλου του Κώστα Αναγνωστόπουλου, αλλά δεν αποκάλυψε για ποιο πρότζεκτ πρόκειται! Όπως...


Ποδόσφαιρο: Δείτε όλα τα ματς με στοιχηματικό ενδιαφέρον\nΤο κύπελλο Αγγλίας, όπου η έκπληξη είναι πάντα στην ημερησία διάταξη, καθώς και οι αγώνες των μεγάλων πρωταθλημάτων σε Αγγλία, Γερμανία, Ιταλία και Ισπανία που μπαίνουν στην τελική ευθεία, παρουσιάζουν εξαιρετικό στοιχηματικό ενδιαφέρον, καθότι δεν υπάρχει σχεδόν κανένα αδιάφορο ματς.\nΣουόνσι – Tότεναμ: Η Σουόνσι είναι ανεβασμένη τον τελευταίο καιρό, πήρε δυο νίκες στην έδρα της επί της Σέφιλντ Γουένσντεϊ 2-0 για το κύπελλο και 4-1 επί της Γουέστ Χαμ κι έδειξε ότι το’ χει το γκολ. Η Τότεναμ δεν τα πάει καλά στο κύπελλο, μέχρι τώρα, έπαιξε δυο επαναληπτικούς για να βρεθεί στους «8», αλλά βέβαια, είναι μεγαλύτερο μέγεθος από τη Σουόνσι. Η λογική λέει να παίξουμε το goal – goal της\nbetshop.gr στο 2.21.\nMάντσεστερ Γιουνάιτεντ - Μπράιτον: Η Μάντσεστερ μετά το στραπάτσο του αποκλεισμού από το Τσάμπιονς Λιγκ με εντός έδρας ήττα 1-2 από τη Σεβίλλη, έχει στόχο το κύπελλο, έτσι για να παρουσιάσει έναν τίτλο. Η Μπράιτον, ωστόσο, είναι σε καλή κατάσταση τον τελευταίο καιρό, έχει τρεις νίκες στο over, πριν χάσει 2-0 από την Έβερτον στο Λίβερπουλ την τελευταία αγωνιστική. Η λογική λέει να πάρουμε ένα όχι και τόσο μεγάλο ρίσκο και να ποντάρουμε στον 1 & goal – goal της betshop.gr στο 3.55.\nΓουίγκαν - Σαουθάμπτον: Η Γουίγκαν παίζει στη League One και κατά πάσα πιθανότητα θ’ ανέβει στην Τσάμπιονσιπ. Και φυσικά είναι σε φουλ φόρμα. Η Σαουθάμπτον θα έχει νέο προπονητή το Μαρκ Χιούζ. Δεν είναι στα καλύτερά της και βρίσκεται μόλις ένα βαθμό από την επικίνδυνη ζώνη. Πρόβλημά της η επίθεση, ενώ είναι καλή αμυντικά. Δύσκολο ματς. Η λογική λέει να προτιμήσουμε το Χ της betshop.gr στο 3.28.\nΛέστερ - Τσέλσι: Ένα ματς είναι. Όποιος το πήρε, προκρίθηκε. Η Λέστερ έχει μερικά διαστήματα στο παιχνίδι που μπορεί να διαλύσει οποιονδήποτε αντίπαλο και την Τσέλσι επίσης. Η οποία Τσέλσι αποκλείστηκε με 3-0 από την Μπαρτσελόνα στο Τσάμπιονς Λιγκ, αλλά ήταν και φανερά άτυχη με τα δυο δοκάρια και ένα πέναλτι που δεν της δόθηκε. Θα γίνει μάχη κι η λογική λέει να παίξουμε το goal – goal της betshop.gr στο 1.71.\nΜπόρνμουθ - Γουέστ Μπρομ.: Θα ποντάρουμε στον άσο της betshop.gr στο 1.84.\nΧάντερσφιλντ - Κρίσταλ Πάλας: Ποντάρουμε στο over 2.5 & goal – goal της betshop.gr στο 2.71.\nΣτόουκ - Εβερτον: Ένα μικρό ρίσκο θα πάρουμε στο ματς αυτό και θα ποντάρουμε στο διπλό της betshop.gr στο 3.06.\nΛίβερπουλ - Γουότφορντ: Ο 1 & no goal της betshop.gr στο 1.93 μας καλύπτει απόλυτα.\nΦράιμπουργκ – Στουτγάρδη: Οκτώ αγωνιστικές πριν πέσει η αυλαία του πρωταθλήματος κι η Στουτγκάρδη κάνει μία μεγάλη προσπάθεια για να βγει στο Γιουρόπα Λιγκ. την ίδια ώρα η Φράιμπουργκ έχει μία διαφορά πέντε βαθμών από την επικίνδυνη ζώνη, που δεν της εξασφαλίζει παραμονή. Κι οι δυο ομάδες παίζουν στο under, με τους γηπεδούχους να χάνουν πολύ δύσκολα στην έδρα τους (έχουν μόνο δυο ήττες παθητικό), αλλά και να μην σκοράρουν εύκολα, το λέει κι ο συντελεστής τους σε γκολ 11-11. Οι φιλοξενούμενοι προέρχονται από αήττητο έξι αγώνων, όπου έχουν μόλις δυο ισοπαλίες, αλλά προσέξτε: Μακριά από την έδρα τους έχουν μόλις δυο νίκες, τις οποίες έκαναν αυτό το διάστημα του αήττητου, δυο ισοπαλίες και εννέα ήττες. Ο δε συντελεστής τους σε γκολ είναι 11-22. Η λογική λέει να παίξουμε το Χ της betshop.gr στην εξαιρετική τιμή 3.09.\nΑμβούργο - Χέρτα: Θα ποντάρουμε στην τελευταία ελπίδα του Αμβούργου να σωθεί, στον άσο της betshop.gr στο 2.55.\nΓκλάντμπαχ - Χόφενχαϊμ: Θα παίξουμε το over 2.5 & goal – goal της betshop.gr στο 1.90.\nΆουγκσμπουργκ - Βέρντερ Βρέμης: Επίσης ποντάρουμε στο over 2.5 & goal – goal της betshop.gr στην πολύ καλή τιμή του 2.33.\nΆιντραχτ Φρανκφούρτης - Μάιντζ: Ο 1 & no goal της betshop.gr στο 2.54 είναι ευκαιρία.\nΝτόρτμουντ - Αννόβερο: Ποντάρουμε στον 1 & under 3.5 της betshop.gr στην πολύ καλή τιμή του 2.61.\nΛειψία - Μπάγερν Μονάχου: Θα προτιμήσουμε το 2 & over 2.5 της betshop.gr στο 2.15.\nΚολωνία – Λεβερκούζεν: Δεν αφήνεται το 2 & goal – goal της betshop.gr στο 3.35.\nΒόλφσμπουργκ - Σάλκε: Το 2 & under 2.5 της betshop.gr στο 4.45 το παίζουμε ένα κι ένα ευρώ.\nΛεβάντε – Έιμπαρ: Δύσκολο παιχνίδι, στο οποίο κι οι δυο θέλουν τη νίκη ή τουλάχιστον να μη χάσουν, αφού η Λεβάντε απέχει μόλις τέσσερις βαθμούς από την επικίνδυνη ζώνη και η Εϊμπάρ πέντε βαθμούς από το Γιουρόπα Λιγκ. Η Λεβάντε, κλασική ομάδα του under, έκανε την έκπληξη την περασμένη αγωνιστική, όταν νίκησε 1-0 εκτός έδρας τη Χετάφε και της έκοψε κάθε επιθυμία να ελπίζει για το Γιουρόπα Λιγκ. Κι η Εϊμπάρ, ωστόσο, έχει δυο πολύ καλά αποτελέσματα τον τελευταίο καιρό, καθότι νίκησε στην έδρα της 1-0 τη Βιγιαρεάλ κι έχασε μόλις 1-2 από τη Ρεάλ Μαδρίτης. Η λογική λέει να ποντάρουμε στο under της betshop.gr στο 1.65.\nΜπετίς - Εσπανιόλ: Η Μπέτις κυνηγάει έξοδο στο Γιουρόπα Λιγκ και δεν υπάρχει άλλο αποτέλεσμα από τη νίκη, ενώ η Εσπανιόλ είναι αδιάφορη βαθμολογικά. Προσέξτε, το χαρακτηριστικό της Μπέτις. Αποφεύγει την ισοπαλία στην έδρα της, καθότι έχει συντελεστή 6-3-5 σε νίκες - ισοπαλίες – ήττες και συντελεστή 25-28! Που σημαίνει ότι δέχεται πανεύκολα το γκολ. Μπορεί να το εκμεταλλευτεί αυτό η Εσπανιόλ, που μετράει μόλις μία νίκη μακριά από τη Βαρκελώνη, έχει συντελεστή 1-7-5 και γκολ μόλις 11-21; Δύσκολο. Η λογική λέει να παίξουμε τον άσο της betshop.gr στην εξαιρετική τιμή του 2.25.\nΛα Κορούνια - Λας Πάλμας: Θα παίξουμε τον άσο της betshop.gr στο 1.72.\nΡεάλ Σοσιεδάδ - Χετάφε: Δύσκολο παιχνίδι, θα το καλύψουμε με τα 2-3 γκολ της betshop.gr στο 1.87.\nΛεγκανές - Σεβίλλη Θα προτιμήσουμε το under της betshop.gr στο 1.69.\nΜπαρτσελόνα - Αθλέτικ Μπιλμπάο: Να κερδίσει η Μπαρτσελόνα και στα δυο ημίχρονα, πληρώνεται από τη betshop.gr στο 2.06. Μια χαρά απόδοση.\nΘέλτα - Μάλαγα: Επίσης είναι καλή απόδοση το 2.06 της betshop.gr στο άσος ημίχρονο – άσος τελικό.\nΡεάλ Μαδρίτης - Xιρόνα: Παίζουμε τον 1 & goal – goal της betshop.gr στο 2.15.\nΒιγιαρεάλ - Ατλέτικο Μαδρίτης: Από τα τελευταία έξι παιχνίδια σε πρωτάθλημα και Γιουρόπα Λιγκ, η Ατλέτικο έχει σκοράρει στα πέντε (έχασε 1-0 από τη Μπαρτσελόνα στο άλλο) κι έχει πετύχει συνολικά 20 γκολ! Η Βιγιαρεάλ έχει σοβαρό θέμα στο σκοράρισμα. Θα προτιμήσουμε το 2 & no goal της betshop.gr στο 3.08.\nΒαλένθια - Αλαβές: Θα παίξουμε τον 1 & goal – goal, τον οποίο η betshop.gr προσφέρει στο 3.38.\nΜπενεβέντο - Κάλιαρι: Είναι δύσκολο ματς που κρύβει παγίδες, γιατί η Μπενεβέντο είναι τελευταία στη βαθμολογία, έχει ήδη υποβιβαστεί και παίζει ελεύθερα, με συνέπεια να χάνει μεν, αλλά να σκοράρει στην έδρα της. Η Κάλιαρι δεν είναι αδιάφορη βαθμολογικά, αφού απέχει μόλις δυο βαθμούς από την επικίνδυνη ζώνη κι αν δεν πάρει τέτοια παιχνίδια για να σωθεί, ποια θα πάρει; Στο τελευταίο παιχνίδι της έπαιξε στα ίσια τη Λάτσιο στη Σαρδηνία κι έφερε 2-2. Το’ χει το γκολ. Η λογική λέει να το πάμε συντηρητικά και να παίξουμε το goal – goal της betshop.gr στο 1.76.\nΤορίνο - Φιορεντίvα: Δύσκολο ματς στη λογική ότι κι οι δυο ομάδες δεν έχουν στόχους. Είναι το μέσον της βαθμολογίας με την Φιορεντίνα να έχει δυο βαθμούς περισσότερους. Από άποψη φόρμας, η φιλοξενούμενοι είναι σε καλύτερη κατάσταση, καθότι προέρχονται από δυο σερί νίκες και τις δυο στην έδρα τους, 1-0 την Μπενεβέντο και την Κιέβο. Φαίνεται ότι οι «Βιόλα» έχουν ξεπεράσει το χαμό του αρχηγό τους Ντάβιντε Αστόρι. Η Τορίνο προέρχεται από τρεις σερί ήττες, οι δυο από τη οποίες με τη Γιουβέντους και τη Ρόμα, άρα αναμενόμενες. Δύσκολα χάνει στην έδρα της, πάντως, έχει σημειώσει μόλις τρεις ήττες. Η λογική λέει να παίξουμε το goal – goal της betshop.gr στο 1.74.\nΜίλαν - Κιέβο: Θα προτιμήσουμε τον 1 & no goal της betshop.gr στο 2.03.\nΒερόνα - Αταλάντα: Το goal – goal της betshop.gr στο 1.97 είναι μια χαρά.\nNάπολι - Τζένοα: Ο 1 & no goal της betshop.gr στο 1.77 μας καλύπτει. Η Νάπολι βρέθηκε τέσσερις βαθμούς πίσω από τη Γιουβέντους, μετά την ήττα 2-4 από τη Ρόμα και το 0-0 με την Ίντερ.\nΛάτσιο - Μπολόνια: Παίζουμε τον 1 & over 2.5 της betshop.gr στο 2.01\nΣπαλ - Γιουβέντους: Να νικήσει η Γιουβέντους και στα δυο ημίχρονα πληρώνεται από τη betshop.gr στο 3.21!\nΣαμπντόρια - Ίντερ: Επειδή η Σαμπντόρια στην έδρα της έχει 10 νίκες, όσες και η 2η της βαθμολογίας Νάπολι, αξίζει να πάρουμε ένα μικρό ρίσκο και να ποντάρουμε στον άσο της betshop.gr στο 3.86.\nΟυντινέζε – Σασσουόλο: Ποντάρουμε στο 12 & goal – goal της betshop.gr στο 3.14.\nΚροτόνε - Ρόμα: Η Κροτόνε σκοράρει, χάσει – κερδίσει. Συνεπώς, το 2 & goal – goal της betshop.gr στο 3.44 είναι μία πρόκληση.\n22/01/2019, 16:02 12


Η εμπειρία ενός καφέ στον κόσμο της Coffeerama\nΗ εμπειρία ενός καφέ στον κόσμο της “Coffeerama”\nΣτην “Coffeerama” συνδέονται οι ειδικές γνώσεις γύρω από το θέμα του καφέ με τις τεχνικές δυνατότητες των αυτόματων μηχανών παρασκευής καφέ. - Τα σεμινάρια που οργανώνουμε εξυπηρετούν εκείνους που θέλουν να επιτύχουν ένα άψογο αποτέλεσμα με τη χρήση αυτόματης μηχανής παρασκευής καφέ.- ‘Η και το αντίστροφο: Από τους κόκκους καφέ εώς τον τέλειοespressoστο φλυτζάνι σας!\nΗ “Coffeerama” αποτελεί την καρδιά του αρμόδιου τμήματος για τον καφέ της “Franke”. Ο χώρος αποπνέει ένα κομψό κλίμα, ενώ μέσω των ειδικών σεμιναρίων, ο επισκέπτης ενημερώνεται για την παρασκευή καφέ με αυτόματες μηχανές, καθώς και για τις ειδικές γνώσεις σε ό,τι αφορά τους κόκκους καφέ.\nΣτο τραπέζι της επίδειξης, εκτός από το να παρακολουθήσει κανείς απλά τη διαδικασία παρασκευής του καφέ, θα μπορεί να μυρίσει το πλούσιο άρωμά του και να τον απολαύσει. Επίσης, θα λάβει σημαντικές πληροφορίες σε ό,τι αφορά το “νερό” που χρησιμοποιείται κατά την παρασκευή του καφέ και παίζει τον τρίτο κατα σειρά σημαντικότερο ρόλο για ένα εξαιρετικό αποτέλεσμα.\nΓεγονότα και στοιχεία: Τα σεμινάρια παραδίδονται σε χώρο 80 m2, κατάλληλα εξοπλισμένο με μηχανές παρασκευής καφέ και μία μηχανή καβουρδίσματος για εκμάθηση της τεχνικής, ενώ συνοδεύονται από μία εκτενή παρουσίαση τελευταίας τεχνολογίας σε ό,τι αφορά τους παράγοντες “νερό” και “καφέ”.\nΟμάδες επισκεπτών: Πελάτες/ Συνεργάτες από όλο τον κόσμο, πιθανοί πελάτες της “Franke”, προμηθευτές, γενικώς ενδιαφερόμενοι καθώς και το προσωπικό της “Franke”.\nΣκοπός: Εξειδικευμένα σεμινάρια με σκοπό την κατάρτιση γύρω από την τεχνική του καφέ


Dow Jones 29.463,86 +0,22%\nΔευτέρα, 06-Μαϊ-2019 16:17\nΕυρωπαϊκή Ένωση και ΗΠΑ προέτρεψαν την Τουρκία να σταματήσει τις έρευνες για φυσικό αέριο στη θαλάσσια ζώνη της Κύπρου - αλλά η Άγκυρα είπε στους συμμάχους της ότι θα προχωρήσει, γράφει η ευρωπαϊκή ιστοσελίδα EUobserver.\nΒρυξέλλες και Ουάσιγκτον εξέφρασαν την αντίθεσή τους καθώς το Σαββατοκύριακο το τουρκικό πλοίο Fatih, που σημαίνει "Κατακτητής", άρχισε γεωτρήσεις στην κυπριακή ΑΟΖ. "Καλούμε επειγόντως την Κύπρο να απέχει από οποιαδήποτε τέτοια παράνομη πράξη, στην οποία η ΕΕ θα απαντήσει καταλλήλως και σε πλήρη αλληλεγγύη με την Κύπρο", ανακοίνωσε η Ευρωπαϊκή υπηρεσία Εξωτερικών. "Αυτή η ενέργεια είναι ιδιαίτερα προκλητική και κινδυνεύει να εγείρει εντάσεις στην περιοχή. Προτρέπουμε τις τουρκικές αρχές να σταματήσουν αυτές τις δραστηριότητες", αναφέρει η δήλωση του αμερικανικού Υπουργείου Εξωτερικών μία ημέρα μετά. Κύπρος, Ελλάδα και Αίγυπτος εξέδωσαν παρόμοιες δηλώσεις. "Αυτή η προκλητική ενέργεια της Τουρκίας αποτελεί κατάφωρη παραβίαση των κυριαρχικών δικαιωμάτων της Κυπριακής Δημοκρατίας", αναφέρει το Υπουργείο Εξωτερικών της χώρας. Ωστόσο, η τουρκική κυβέρνηση δήλωσε ότι θα προχωρήσει παρά τα διαβήματα. "Θα προστατεύουμε τα δικαιώματα και τα συμφέροντά μας εντός της υφαλοκρηπίδας μας καθώς και εκείνα των Τουρκοκυπρίων", δήλωσε το τουρκικό Υπουργείο Εξωτερικών, απαντώντας στις ευρωπαϊκές αντιδράσεις.\n"Η στάση της Τουρκίας προκύπτει καθώς απομακρύνεται από ΕΕ και ΝΑΤΟ και προσεγγίζει περαιτέρω τον απολυταρχισμό και τη Ρωσία", εκτιμά η EUobserver. Ο Τούρκος Πρόεδρος Ερντογάν έχει αγνοήσει τις ευρωπαϊκές εκκλήσεις να σταματήσει τη φυλάκιση και τα βασανιστήρια των πολιτικών αντιπάλων του. Η Τουρκία συνεχίζει να διατηρεί στρατεύματα χιλιάδων, όντας η μόνη χώρα που έχει αναγνωρίσει την κυριαρχία της λεγόμενης "ΤΔΒΚ".


Angelis and the Istanbul: ήταν καλό το 2010!\nΧαίρομαι να ακούω ευχαριστημένους ανθρώπους.\nΕύχομαι το 2011 να είναι ακόμα πιο καλό για όλους, ιδιαίτερα για όσους το 2010 τους έφερε στεναχώριες και απογοητεύσεις και σε σένα εύχομαι να μουλιάσεις από την πολύ υγρασία μιας και το επιθυμείς τόσο.\nΈξυπνο το δέντρο του ξενοδοχείου W. Καλά που μας το έδειξες. Θα αποφύγω το εστιατόριο του όμως, γιατί με την προχωρημένη άποψη τους δεν αποκλείεται αντί για παλιομοδίτικο βρώσιμο φαγητό να σερβίρουν φρεσκοτυπωμένες σελίδες με γκουρμέ συνταγές. Κοινώς, φάτε μάτια ψάρια.\nΚαλή Χρονιά με πολλά φιλιά!\nΚΑΛΗ ΧΡΟΝΙΑ ΜΕ ΠΟΛΛΕΣ ΑΝΑΖΗΤΗΣΕΙΣ ΑΝΑΚΑΛΥΨΕΙΣ ΚΑΙ ΕΚΠΛΗΞΕΙΣ!\nκαι εύχομαι το 2011 να είναι ακόμη καλύτερο.\nΚαλή χρονιά να έχουμε με πολλά ταξίδια στην πόλη :)\nΚαλή Χρονιά σας εύχομαι, έστω και 13 ημέρες αργοπορημένα:)


Μπαίνουμε σε φάση χρονιότητας- Δεν θα έχουμε έκτακτα αλλά μόνιμα μέτρα - EPIRUS Online\nΟ κορωνοϊός δεν έχει τελειώσει, μπαίνουμε σε φάση χρονιότητας, λέει ο καθηγητής Αλκιβιάδης Βατόπουλος.\nΟ καθηγητής Μικροβιολογίας στο Τμήμα Πολιτικών Δημόσιας Υγείας στο Πανεπιστήμιο Δυτικής Αττικής, και μέλος της Επιτροπής Εμπειρογνωμόνων του υπουργείου Υγείας, δήλωσε σε συνέντευξή του στο Πρακτορείο FM, ότι «Συνεπώς δεν θα έχουμε έκτακτα, αλλά μόνιμα μέτρα, τα οποία θα αλλάξουν κάπως τον τρόπο, ζωής μας».\nΠρόσθεσε δε, πως «Θα πρέπει να οργανώσουμε την καθημερινότητα μας από δω και πέρα, έχοντας στο μυαλό μας ότι υπάρχει ένα αναπνευστικά μεταδιδόμενο νόσημα, που μπορεί για κάποιους να γίνει βαρύ, ενίοτε και να αποβεί μοιραίο.\n»Άρα πρέπει να προσαρμόσουμε ανάλογα την κοινωνική μας ζωή. Δηλαδή οι πιο ευάλωτοι θα πρέπει να συνηθίσουν να αποφεύγουν τους συνωστισμούς και να φοράνε μάσκα.\n»Οι πιο νέοι θα πρέπει από την πλευρά τους να προσέχουν τους πιο ηλικιωμένους κλπ.».\nΟ καθηγητής εξέφρασε ωστόσο, την αισιοδοξία του ότι τα επόμενα επιδημικά κύματα θα είναι πολύ πιο ήπια, εκτός συγκλονιστικού απροόπτου εμφάνισης μιας παραλλαγής, η οποία θα είναι ανθεκτική στα εμβόλια, κάτι που είναι ένα υπαρκτό σενάριο. Η επιδημία, όπως έχουμε δει, λέει ο καθηγητής, εξελίσσεται σε επάλληλα επιδημικά κύματα.\n«Αυτά τα κύματα κρατούν κάπου δυο-τρεις μήνες, με δύο τρεις μήνες μεσοδιάστημα ηρεμίας. Αυτή τη στιγμή είμαστε στο τέταρτο. Άρα έχουμε κάθε λόγο να περιμένουμε ότι μετά θα έρθει ένα πέμπτο, ένα έκτο, ένα έβδομο κύμα, τα οποία υποθέτουμε, ότι θα είναι πολύ πιο ήπια, διότι ήδη ο πληθυσμός σε μεγάλο βαθμό είναι ανοσοποιημένος, είτε από το εμβόλιο, είτε από τη νόσο, είτε και από τα δύο.\n»Δεν είναι απόλυτο ότι όσο περνάει ο χρόνος θα γίνεται πιο ήπιος ο ιός. Το είδαμε με τη Δέλτα, που έδινε πιο σοβαρό νόσημα σε σχέση με την προηγούμενη παραλλαγή Άλφα. Δεν είμαστε βέβαιοι για το τι πρέπει να περιμένουμε. Λογικά θα επικρατούν οι πιο μεταδοτικές και λιγότερο παθογόνες παραλλαγές, χωρίς αυτό να είναι απόλυτο» είπε ο κ. Βατόπουλος.\n»Μετά από δύο χρόνια ο κόσμος έχει ήδη μπει σε μία νέα φάση. Άλλωστε και ψυχολογικά όταν έχεις μία συνεχή κατάσταση, παύει να είναι οξεία. Και να σημειώσουμε ότι αλλιώς αντιμετωπίζαμε τη μόλυνση πριν από δύο χρόνια και αλλιώς σήμερα, όταν πχ μαθαίνουμε ότι κάποιος από το περιβάλλον μας είναι θετικός».\nΠροηγούμενο άρθροΠέθανε ο διάσημος μάνατζερ Μίνο Ραϊόλα\nΕπόμενο άρθροΤον Μάιο ανακοινώνονται νέα μέτρα για την ενέργεια – Θα εφαρμοστούν από Ιούνιο


"Ο Βιεϊρίνια είναι δεύτερος πατέρας μου" | PAOKnews.gr\nΑρχικήΠοδόσφαιρο"Ο Βιεϊρίνια είναι δεύτερος πατέρας μου"\n“Ο Βιεϊρίνια είναι δεύτερος πατέρας μου”\n04 Ιουνίου 2021, 16:00\nΟ Γιάννης Μιχαηλίδης μίλησε με τα καλύτερα λόγια για τον αρχηγό του ΠΑΟΚ\nΩς “δεύτερο πατέρα του” χαρακτήρισε τον Αντελίνο Βιεϊρίνια ο Γιάννης Μιχαηλίδης ο οποίος παραχώρησε συνέντευξη στο “Metropolis Fm” 95,5 και αναφέρθηκε σε αρκετά θέματα.\n“Μετά τον ιό είμαι σε καλή κατάσταση. Είμαι στο χωριό, στα Γιαννιτσά».\nΌταν έρθει η στιγμή να ξαναπαίξεις έναν τελικό θα προσέχεις διπλά…\nΠως ένιωσες όταν ο Βιεϊρίνια σήκωσε τη φανέλα σου μετά το γκολ που πέτυχε στον τελικό;\nΔουλεύεις συχνά στις εκτελέσεις στημένων φάσεων;\nΜπορείς να αγωνιστείς ως αριστερός μπακ;\nΠόσο σημαντική ήταν η συμβολή του Πάμπλο Γκαρσία στην ανάδειξή σου;\nΟι σκέψεις σου για την αλλαγή στην τεχνική ηγεσία…\nΜίλησες με τους Τσιγγάρα και Τζόλη για την αλλαγή προπονητή;\nΠως ένιωσες μετά το αυτογκόλ απέναντι στην Κράσνονταρ;\nΛειτουργείς καλύτερα με τριάδα στους στόπερ;\nΠου πιστεύεις ότι θέλεις δουλειά;\nΜετά από μία επιτυχία στο Κύπελλο και την 2η θέση πως σχολιάζεις την απουσία του Γκαρσία;\nΜε το πρώτο λάθος που κάνεις ποια είναι μετά η αντίδρασή σου;\nΠως αντέδρασε η ομάδα μετά τα αρνητικά αποτελέσματα και ολοκλήρωσε επιτυχημένα την σεζόν;\nΚάνεις κάτι ατομικά σε προπόνηση; Είσαι έτοιμος να πάρεις Πρωτάθλημα με τον ΠΑΟΚ;\nΠως σχολιάζεις την αφιέρωση που σου έκανε μετά τον τελικό Κυπέλλου ο Τσιγγάρας;\nΠοιος επιθετικός σου έχει κάνει εντύπωση; Η καλοπροαίρετη κριτική σου κάνει καλό ή επηρεάζεσαι;\nΠοιος είναι ο αμυντικός είδωλο που έχεις; Σου αρέσει περισσότερο το βαρύ στόπερ ή αυτό που κατεβάζει και την μπάλα;\nΘεωρείς ότι πρέπει να βελτιώσεις τα επιθετικά σου χαρακτηριστικά; Πρέπει να χτυπάς περισσότερα στημένα την επόμενη σεζόν;\nΑν ερχόταν μία πρόταση να παίξεις στη θέση του Τόνι Κρος θα την δεχόσουν;\nΤι σημαίνει για σένα το κεφάλαιο Εθνική ομάδα;\nΣας γνωστοποιήθηκε το πριμ κατάκτησης του Κυπέλλου;\nΠοιος ξένος παίκτης είναι ο πιο ΠΑΟΚτσής;\nΚαθιερώθηκες με τον Φερέιρα. Με τον Γκαρσία έχασες τη θέση σου. Τι σε συμβούλευε;\nΘα ήθελες να διορθώσεις ταχύτητα ή δύναμη;\nΠιστεύεις ότι περισσεύει το ταλέντο στην περιοχή της Πέλλας;\nΠως ξεπεράσατε την αλλαγή από Φερέιρα σε Γκαρσία;\nΑνυπομονείς να παίξεις με κόσμο στις εξέδρες;\nΠοιο είναι το πειραχτήρι στην ομάδα;\nΠροηγούμενο άρθρο“Ο Βρμπα δείχνει ενδιαφέρον για τον Κρμέντσικ”\nΕπόμενο άρθρο«Να κρατήσουμε ψηλά τον ΠΑΟΚ»\nΑνανέωσε με τον ΠΑΟΚ ο Κεχαλάρης\nΟι ”καυτές” ημερομηνίες για τον ΠΑΟΚ


ΤΟ ΕΠΟΣ ΤΟΥ 40 ΚΑΙ Ο ΓΟΛΓΟΘΑΣ ΤΟΥ 2010-15.[ΤΟΥ Π.ΜΑΝΔΑΛΟΥ] - Radiomax.gr\nΑρχική ΕΠΙΚΑΙΡΟΤΗΤΑ ΤΟ ΕΠΟΣ ΤΟΥ 40 ΚΑΙ Ο ΓΟΛΓΟΘΑΣ ΤΟΥ 2010-15.\nΉταν η ηρωική μέρα, της 28ης Οκτωβρίου του 1940, το «ΟΧΙ» που εκστόμισε ο Μεταξάς εναντίον του Μουσολίνι, που αν και ομοϊδεάτης του, ζήτησε να κυριέψει την Ελλάδα. Ο ξένος πρέσβης έφευγε με τα πόδια κάτω από τα σκέλια, αν και φίλος προσωπικός του τότε πρωθυπουργού και ιδρυτή του ΙΚΑ και σε λίγες ώρες μετά εγκατέλειπε την Ελλάδα, αφού ξεσπούσε η εισβολή των φασιστικών Ιταλικών στρατευμάτων στο μέτωπο της Ηπείρου. Ο λαός, ένα με την ηγεσία, αριστεροί και δεξιοί, επέμειναν και πολλοί θυσιάστηκαν για την μεγάλη ιδέα που λέγεται «ΕΛΛΑΣ» που είναι συνώνυμο της «ΕΛΕΥΘΕΡΙΑΣ», την γη τους, την ιστορία του τόπου τους και των προγόνων τους. Εκεί λοιπόν με καρτερία και ηρωισμό αντιμετώπισαν σαν ένας άλλος Λεωνίδας, στις καινούργιες Θερμοπύλες, τον υπεράριθμο και αρτιότερα εξοπλισμένο στρατό του Μουσολίνι, οι λίγοι και λιγότερο τεχνολογικά εξοπλισμένοι Έλληνες. Βέβαια ο Μουσολίνι δεν υπολόγισε στο κουράγιο και την ανδρεία των Ελλήνων καθώς και τα δύσβατα και ορεινά μέρη που θα άρχιζε ο πόλεμος. Επίσης ότι η Ελλάδα τον καιρό εκείνο διέθετε μια από τις καλύτερα εκπαιδευμένες μονάδες ορεινού πολέμου. Το αποτέλεσμα, η ήτα και η υποχώρηση του, που εκτός των άλλων ανέτρεψαν την ροή του πολέμου, υποχρεώνοντας τον Χίτλερ σε κάθοδο στα Βαλκάνια τον Απρίλιο και φυσικά το χάσιμο χρόνου στο ανατολικό μέτωπο με αποτέλεσμα να τον βρει ο πολικός χειμώνας στην μάχη με τους Ρώσους και να χάσει στο τέλος τον πόλεμο. Ένα άλλο γεγονός είναι ότι στην Κρήτη έχασε το καλύτερο τάγμα του, αυτό των αλεξιπτωτιστών που ποτέ δεν ξαναεπιχείρησε και φυσικά η Πύρρειος νίκη του, ήταν και μοιραία.\nΈβλεπα συνέντευξη…ενός από αυτούς….διαπίστωσε ..μόνος του ότι ήτανε ατύχημα …η γέννηση του…..και φυσικά εμείς το ξέραμε….αλλά αυτός το κατάλαβε μετά. Είπε ότι έχει το καλύτερο βιογραφικό Έλληνα πολίτη. Δεν έβαλε, όμως στο βιογραφικό του ότι αυτός και το σόι του, είναι υπεύθυνο, για την κατάντια της χώρας που διοικούσε με τον συρφετό τους και φυσικά ..έπρεπε να γράψει… είμαι υπεύθυνος για την διάλυση της χώρας μου και την καταστροφή του λαού μου. Θεέ μου πόση αλαζονεία και ηλιθιότητα ….να διασπαθίζεις …ότι απλά ..είσαι ηλίθιος…αλλά να διεκδικείς την πρωθυπουργία. Αυτός που έβλεπε παντού άχρηστους υπαλλήλους, άχρηστο λαό….και αυτός ήτανε… απλά….ο χρήσιμος ..της υπόθεσης ή ίσως ο μόνος άχρηστος. Άλλος εθνικιστής….που σήμερα είναι μνημονικότερος ..του μνημονίου …. Και υπερήφανος για το ξεπούλημα ενός λαού. Δεν μιλάμε για ένα άλλο ολόκληρο κόμμα ..που απλά είναι υποχείριο ….και δημιούργημα της διαφθοράς. Ώ, Θεοί του Ολύμπου ..και ότι άλλο υπάρχει…αν υπάρχει….εξαφανίσαται ..λίγο τα μολυσματικά μυαλά ορισμένων ανθρώπων…..που μολύνουν την παραμικρή ..διανοητική υπόσταση. Όσο για το κόμμα της απόλυτης διαφθοράς και της κατάντιας της Ελλάδος… δυστυχώς ..αν και έπρεπε να σβηστεί…από την ιστορία και ας κυβέρνησε 35 χρόνια…αυτό δυστυχώς …ακόμα υπάρχει..\nΠροηγούμενο άρθροΕπίσκεψη ΑΝΥΕΘΑ Δημήτρη Βίτσα στους κήπους του Έβρου\nΕπόμενο άρθροΜαζικές κινητοποιήσεις ετοιμάζουν αγρότες και κτηνοτρόφοι στον Έβρο


Να κάνουμε το μειονέκτημα, πλεονέκτημα. – apoel.net\nΑρχική/ΕΙΔΗΣΕΙΣ/Να κάνουμε το μειονέκτημα, πλεονέκτημα.\nΝα κάνουμε το μειονέκτημα, πλεονέκτημα.\nΌσοι βρέθηκαν την περασμένη Κυριακή στο Αντώνης Παπαδόπουλος επιβεβαίωσαν για ακόμη μια φορά πως στα εκτός έδρας παιχνίδια η κερκίδα μας μεταμορφώνεται όσον αφορά παλμό και πάθος. Το γεγονός αυτό είναι απόλυτα λογικό. Ο κόσμος που εξασφαλίζει εισιτήριο για τους αγώνες αυτούς είναι η μερίδα των οπαδών μας που είναι διευθετημένοι να κάνουν ότι περνά από το χέρι τους για να στηρίξουν τον ΑΠΟΕΛ σε ένα αγώνα ζωτικής σημασίας, όπως και αυτόν με τους μαθητές την Κυριακή. Το για πολλούς μειονέκτημα τις λιγοστής ποσότητας εισιτηρίων που μπορούν να εξυπηρετήσουν τους οπαδούς του ΑΠΟΕΛ σε έκτος έδρας παιχνίδια, μετατρέπεται σε πλεονέκτημα στην κερκίδα προς την ομάδα μας. Οι οπαδοί που παίρνουν εισιτήριο γνωρίζουν εκ των προτέρων ότι ο αγώνας θα κριθεί και από την δική τους συμμετοχή και συμβολή στο παιχνίδι. Πωρώνονται, παθιάζονται και ξέρουν ακριβώς τι περιμένει η ομάδα από αυτούς.\nΈνα τέτοιο ματς είναι και αυτό με τους χόχους το ερχόμενο Σαββάτο. Σε τέτοιους αγώνες που καθορίζουν και την κατάκτηση του πρωταθλήματος σε μεγάλο βαθμό δεν υπάρχει χώρος για φιλάθλους. Στην Νότια κερκίδα του ΓΣΠ υπάρχει χώρος μόνο για οπαδούς που το λέει η καρδιά και η ψυχή τους. Το Σαββάτο στο γήπεδο δεν πάμε για να δούμε ποδόσφαιρο. Έχουμε ρόλο να επιτελέσουμε και θα πρέπει όσοι εξασφαλίσουν εισιτήριο για το ματς με τους χόχους να το κατανοήσουν.\nΔεν καθόμαστε λεπτό στις καρέκλες, ενώνουμε φωνές, υψώνουμε τα χεριά και γινόμαστε ένα. Ξέρουμε πολύ καλά τον δικό μας ρόλο. Θα πρέπει έστω και την υστάτη να ξυπνήσουμε τον οπαδισμό όλων όσων θα φιλοξενήσουν οι πορτοκαλί στην κερκίδα τους το Σαββάτο για να μπορέσουμε να δώσουμε στην ομάδα μας αυτό κάτι που της στερήσαμε κατά την διάρκεια του πρωταθλήματος.\nΜπορούμε εύκολα να κάνουμε δική μας έδρα το ΓΣΠ το ερχόμενο Σαββάτο. Έχουμε την ψυχολογία, την κάβλα, την πώρωση, την περηφάνια, τον εγωισμό και το πάθος να στείλουμε πίσω στα ερμάρια τους τα αρνιά που ξύπνησαν και θέλουν Ευρώπη.


Ο.Λ.Μ.Ε.: Εβδομάδα δράσης « Ενωτικό Αριστερό\nΟ.Λ.Μ.Ε.: Εβδομάδα δράσης\nPosted on 14/10/2011 Updated on 14/10/2011\ne-mail: olme@otenet.gr Αθήνα, 14/10/11\nΠραγματοποίηση έκτακτων Γενικών Συνελεύσεων των ΕΛΜΕ στις 20 και 21/10 και ΓΣ προέδρων ΕΛΜΕ το Σάββατο 22/10 για την κλιμάκωση των απεργιακών κινητοποιήσεων, με πρόταση για 3ήμερη απεργία 24-25-26 Οκτώβρη και νέες ΓΣ για συνέχιση και κλιμάκωση των απεργιακών κινητοποιήσεων.\nΚαλούμε όλα τα ΔΣ των ΕΛΜΕ να πυκνώσουν τις επόμενες μέρες τις περιοδείες τους στα σχολεία για την ενημέρωση των εκπαιδευτικών και την επιτυχία του απεργιακού αγώνα, να συγκροτήσουν απεργιακές επιτροπές και να περιφρουρήσουν την απεργία. Να αναλάβουν πρωτοβουλίες ενημέρωσης και συγκρότησης κοινών συντονιστικών επιτροπών με άλλα πρωτοβάθμια σωματεία της περιοχής τους. Είναι αναγκαία η ενημέρωση και η κοινή δράση με γονείς και μαθητές. Καλούμε όλους τους εκπαιδευτικούς να φορέσουν μαύρα περιβραχιόνια στις παρελάσεις για την επέτειο της 28ης Οκτωβρίου.\nΑ’ ΕΛΜΕ ΑΧΑΪΑΣ : ΓΙΑ ΤΗΝ ΑΠΟΦΑΣΗ ΑΝΑΠΛΗΡΩΣΗΣ ΤΗΣ ΥΛΗΣ


Η δοκιμασία ανατρέπει τα δεδομένα\nHome / Ενημέρωση / Η δοκιμασία ανατρέπει τα δεδομένα\nΠαρασκευή, 25.1.2013, 09:36\nΕΠΕΙΣΟΔΙΟ 97-98 Ο Σουλεϊμάν και ο Ηγεμόνας Μουσταφά έρχονται αντιμέτωποι! Πώς θα αντιδράσει ο Σουλεϊμάν απέναντι στον γιο του; Θα καταφέρει η Νόρα να ξεμυαλίσει τον Μουσταφά; Θα αποκαλυφθεί ο απαγορευμένος έρωτας του Ιμπραήμ με τη Νιγκιάρ; Θα εκφράσουν η Αϊμπιγκέ και ο Μπαλί Μπέη, ο ένας στον άλλον, τα συναισθήματά τους; Ο Ηγεμόνας Μουσταφά παρουσιάζεται στον Σουλεϊμάν και μιλάει με σκληρό τρόπο προκειμένου να προστατέψει τη Μαχιντεβράν. Ο Σουλεϊμάν αντιδρά με έναν απρόσμενο τρόπο απέναντι στον Ηγεμόνα Μουσταφά. Ο Ηγεμόνας Μουσταφά δεν ξέρει τι να κάνει απέναντι στην αντίδραση του πατέρα του. Ο Μουσταφά και η Νόρα, έρχονται κοντά. Ο Σουλεϊμάν που είναι ενοχλημένος από τα απανωτά γεγονότα του χαρεμιού, παίρνει μια νέα απόφαση. Η Νταϊέ αναλαμβάνει τα παλιά της καθήκοντα, ενώ η Βαλιντέ, δεν μπορεί να χωνέψει το γεγονός πως ο γιος της έχει αγνοήσει τις αποφάσεις της. Ο Μπαλί Μπέη υποψιάζεται από τα λόγια που είπε ο Ματρακτσί για τον Ιμπραήμ Πασά. Μεταφέρει τα λεγόμενα στον Ιμπραήμ. Ο Ιμπραήμ προειδοποιεί τον Ματρακτσί για να είναι προσεκτικός με το θέμα της Νιγκιάρ. Μόνο που στις γειτονιές της πόλης έχουν ήδη αρχίσει τα κουτσομπολιά σχετικά με τη Νιγκιάρ και τον Ματρακτσί. Η Αϊμπιγκέ θέλει να επιστρέψει στην πατρίδα της, αλλά η Βαλιντέ Σουλτάν δεν της το επιτρέπει. Η Αϊμπιγκέ τελικά ζητάει από τον Μπαλί Μπέη μια ριψοκίνδυνη χάρη, τότε όλα αλλάζουν μεταξύ τους. Η αντίδραση του Σουλεϊμάν στεναχωρεί πολύ τον Μουσταφά. Αρνείται να του μιλήσει. Η Μαχιντεβράν ανησυχεί λόγω της έντονης αντίδρασης του γιου της. Ειδικά η άρνηση της συμμετοχής του Μουσταφά στην προσευχή της Παρασκευής, θα προκαλέσει τις αντιδράσεις όλων. Η Χουρρέμ μαθαίνει την απόφαση που έχει πάρει ο Ηγεμόνας και δεν διστάζει να μεταφέρει αυτή την πληροφορία στον Σουλεϊμάν!\nΕπεισόδιο 13: Η Έλενα, ο Ντέιμον και η Τζένα εκπλήσσονται όταν μαθαίνουν πως ο Τζόνοθαν Γκίλμπερτ επιστρέφει στο Μίστικ Φολ. Η Καρολάιν ζητάει από τον Στέφαν να βοηθήσει τον, πολύ μπερδεμένο, Τάιλερ. Ο Τζέρεμι, παρηγορεί την Μπόνι μετά από τη συζήτηση, που είχε με τον Τζόνας. Η κατάσταση πανικού στο Μίστικ Φολ κλιμακώνεται γρήγορα όταν η Τζουλς παίρνει ομήρους και σύντομα ένα κύμα βίας πνίγει την πόλη…\nΕπεισόδιο 14: Ο Στέφαν και η Έλενα σχεδιάζουν ένα ρομαντικό Σαββατοκύριακο στο σπίτι των Γκίλμπερτ δίπλα στη λίμνη. Δεν γνωρίζουν όμως ότι κάποιος τους ακολουθεί. Η Τζένα ανησυχεί ότι ο Άλαρικ δεν είναι απόλυτα ειλικρινής μαζί της. Η Τζουλς εξηγεί τη σημασία της κατάρας του ήλιου και του φεγγαριού στον Τάιλερ. Ο Ντέιμον προσπαθεί να βρει μία ευκαιρία για να μιλήσει με τον Ελάια, αλλά εκείνος αρνείται να του αποκαλύψει κάποιο μυστικό. Η Μπόνι, με τη βοήθεια του Τζέρεμι και της Καρολάιν, προσπαθεί να εξαπατήσει τον Λούκα, ο οποίος τους αποκαλύπτει σοκαριστικές, νέες πληροφορίες…\n22:05 FALCON – NET\nΕπεισόδιο 4 (τελευταίο): Ο ντετέκτιβ ανθρωποκτονιών Χαβιέ Φάλκον είναι ένας ταλαιπωρημένος αστυνομικός, πρόσφατα διεζευγμένος, που παλεύει να εξιχνιάσει δύο δύσκολες υποθέσεις, η πρώτη εκ των οποίων συνδέεται με το παρελθόν του πατέρα του, ο οποίος ήταν διάσημος καλλιτέχνης στην Σεβίλη.\nΕπεισόδιο 29: Οι 2 υποψήφιοι προς αποχώρηση θέλουν να παραμείνουν στο διαγωνισμό και κάνουν ό,τι περνάει από το χέρι τους για να το πετύχουν… ‘Ενα γλυκό όμως, δυσκολεύει την κατάσταση… Οι κριτές κρίνουν χωρίς να γνωρίζουν σε ποιον ανήκει το κάθε πιάτο. Μπορεί ένα αναπάντεχο τεχνικό λάθος να καθορίσει το αποτέλεσμα; Μια δοκιμασία που ανατρέπει τα δεδομένα!\nΦως στο Τούνελ: Στην υπόθεση ενός ομαδικού εγκλήματος που πάγωσε την Ελλάδα!


Με έντονο προβληματισμό και ανησυχία υποδέχθηκαν οι ειδικοί της επιστημονικής επιτροπής του Υπουργείου Υγείας το αρνητικό ρεκόρ κρουσμάτων της περασμένης εβδομάδας, με την καταγραφή των 372 επιβεβαιωμένων ασθενών μέσα σε ένα εικοσιτετράωρο.\nΠρόκειται για τον μεγαλύτερο αριθμό νέων κρουσμάτων από την αρχή της πανδημίας στην Ελλάδα, με τους λοιμωξιολόγους να εκτιμούν ότι τα κρούσματα δεν είναι διάσπαρτα σε ολόκληρη την χώρα.\nΩστόσο νέα διαγνωστικά όπλα για τον SARS-COV-2 προστέθηκαν στη φαρέτρα της επιστήμης και θα είναι σύντομα διαθέσιμα στη χώρα μας. Πήρε το πράσινο φως από την Επιστημονική Επιτροπή του Υπουργείου Υγείας ένα αξιόπιστο γρήγορο τεστ για τον κορωνοιό που μπορεί να γίνει ακόμα και στο σπίτι.\nΤο νέο τεστ εξέτασης αντιγόνων για τον SARSCοV-2, που κυκλοφορεί ήδη σε κάποιες χώρες του εξωτερικού και εγκρίθηκε από την αρµόδια επιτροπή του υπουργείου Υγείας, έχει το σηµαντικό πλεονέκτηµα ότι µπορεί να γίνει από τον κάθε πολίτη χωρίς να είναι απαραίτητο να το αξιολογήσει ειδικός.\nΟι λοιµωξιολόγοι εκτιµούν ότι θα είναι ένα σηµαντικό εργαλείο στα Τµήµατα Επειγόντων Περιστατικών των νοσοκοµείων για να διαπιστωθεί αν ο ασθενής έχει µολυνθεί από τη νόσο COVID-19 ή από κάποια άλλη λοίµωξη του αναπνευστικού µε παρόµοια συµπτώµατα.\nΓια τον λόγο αυτό το υπουργείο Υγείας έχει προβεί σε αγορά δεκάδων χιλιάδων τέτοιων τεστ που θα διοχετευθούν στα νοσοκοµεία το επόµενο χρονικό διάστηµα, ενώ τους επόµενους µήνες αναµένεται να διευρυνθεί περαιτέρω η χρήση τους.\nΗ Κυριακή Κανελλακοπούλου, οµότιµη καθηγήτρια Παθολογίας-Λοιµωξιολογίας στο ΕΚΠΑ, εξηγεί ότι το νέο τεστ αντιγόνων δεν απαιτεί εργαστηριακή υποδοµή και µπορεί να δώσει γρήγορο αποτέλεσµα, γεγονός που το κάνει ιδιαίτερα πρακτικό.\n«Είναι τόσο απλό, που µπορεί να γίνει ακόµα και στο σπίτι από τον πολίτη, όπως γίνεται για παράδειγµα το τεστ εγκυµοσύνης», επισηµαίνει η καθηγήτρια, η οποία ωστόσο διευκρινίζει: «Η εταιρεία που το διαθέτει ισχυρίζεται ότι η αξιοπιστία του φτάνει το 95%, όµως αυτό µένει να το δούµε και στην πράξη, όταν θα ξεκινήσει η ευρεία χρήση του. Το σίγουρο είναι ότι το πλέον αξιόπιστο παραµένει το µοριακό τεστ, το οποίο όµως απαιτεί εργαστηριακή υποδοµή και προϋποθέτει χρόνο και κόστος», τονίζει η κ. Κανελλακοπούλου\nΚορωνοϊός: 196 νέα κρούσματα το τελευταίο 24ωρο στην χώρα μας και ένας νέος θάνατος\nΑνετράπη πυροσβεστικό όχημα στην Κάρυστο


Αποκάλυψη στο Ντιτρόιτ για το νέο Kia Forte - X FM 94.3\nHome ΑΥΤΟΚΙΝΗΤΟ Αποκάλυψη στο Ντιτρόιτ για το νέο Kia Forte\nΑυτό περιλαμβάνει κάποια σχεδιαστικά στοιχεία από το εντυπωσιακόStinger όμως παρά τα όσα είχε δείξει η Kia στα πρώτα σκίτσα της νέας γενιάς του Forte, δεν είναι τόσο δυναμικό και σπορ αλλά όπως συνηθίζεται σε τέτοιες περιπτώσεις, έγινε πιο «γήινο» προσεγγίζοντας τη γραμμή παραγωγής.\nΑπό την πρώτη ματιά αντιλαμβάνεται κανείς πως έχει να κάνει με Kia, καθώς το νέο Forte περιλαμβάνει σχεδιαστικές σταθερές της μάρκας, όπως ο σχεδιασμός της γρίλιας. Ωστόσο σε σχέση με το Stinger, παρά την κοινή φιλοσοφία με το μακρύ καπό και το compact πίσω μέρος, συναντάμε διαφορετικά φωτιστικά σώματα εμπρός και πίσω.\nΣε σχέση με την προηγούμενη γενιά υπάρχουν εμφανείς διαφοροποιήσεις και στο εσωτερικό, όπου επίσης το μοτίβο είναι χαρακτηριστικό των μοντέλων νέας γενιάς της μάρκας. Συναντάμε στρογγυλούς αεραγωγούς, έγχρωμη οθόνη αφής 8’’ στην κορυφή της κεντρικής κονσόλας ενώ η Kia τονίζει τα αυξημένα επίπεδα άνεσης.\nΑρωγοί σε αυτό είναι το κατά 81 εκατοστά αυξημένο μήκος αλλά οι επίσης αυξημένες διαστάσεις σε ύψος και πλάτος. Υπάρχει περισσότερος χώρος για τα πόδια ενώ έχει αυξηθεί και η χωρητικότητα του πορτ-παγκάζ. Όπως είναι εύλογο υπάρχουν αυξημένες δυνατότητες συνδεσιμότητας και υψηλής ποιότητας ηχοσύστημα με το σήμα της Harman Kardon.\nΗ τεχνολογική φαρέτρα περιλαμβάνει μία σειρά από συστήματα ασφαλείας, όπως τα Forward Collision-Avoidance Assist, Blind-Spot Collision Warning, Lane Keeping Assist και Smart Cruise Control.\nΚάτω από το καπό βρίσκεται τετρακύλινδρος 2λιτρος κινητήρας που συνεργάζεται είτε με 6άρι μηχανικό κιβώτιο ήταν το νέο IVT (Intelligent Variable Transmission) κιβώτιο της Kia. Παρότι προσφέρει την ίδια ισχύ (147 άλογα) και την ίδια ροπή (18.2 kgm) σε σχέση με το προηγούμενο μοντέλο, προσφέρει βελτιωμένη κατά 8% βελτιωμένη κατανάλωση.


Αποψη: Σύγχρονες προκλήσεις στο θαλάσσιο περιβάλλον της Ανατ. Μεσογείου | Η ΚΑΘΗΜΕΡΙΝΗ\nΔρ. ΔΗΜΗΤΡΗΣ ΒΕΛΑΩΡΑΣ*\n20 Αυγούστου, 2020 20.08.2020 • 23:00\nΗ Μεσόγειος είναι μια περίκλειστη θαλάσσια λεκάνη που αγκαλιάζεται από τρεις διαφορετικές ηπείρους, την Ευρώπη, την Ασία και την Αφρική. Η Ανατολική Μεσόγειος είναι το τμήμα της Μεσογείου που απλώνεται από τη Σικελία στα δυτικά μέχρι τις ακτές της Μέσης Ανατολής στα ανατολικά. Πρόσφατες μελέτες έχουν δείξει ότι είναι ιδιαίτερα ευαίσθητη στα φαινόμενα που σχετίζονται με την κλιματική αλλαγή, καθώς σε σύγκριση με τους ωκεανούς φαίνεται να ανταποκρίνεται σε αυτήν με αρκετά ταχύτερους ρυθμούς. Σημαντικές, ωστόσο, είναι και οι άμεσες ανθρωπογενείς πιέσεις που ασκούνται στην Ανατ. Μεσόγειο, και οι οποίες σχετίζονται με την έντονη αστικοποίηση των παράκτιων περιοχών, την ανάπτυξη του τουρισμού, τη βιομηχανία, τη ναυτιλία και την αλιεία. Σύμφωνα με πρόσφατη έκθεση (4th Copernicus Marine Service Ocean State Report, 2020) οι υδάτινες μάζες της Μεσογείου εμφανίζουν ταχείες και έντονες αυξήσεις στη θερμοκρασία και αλατότητα, ως αποτέλεσμα της γρήγορης ανταπόκρισης που η λεκάνη παρουσιάζει στην κλιματική αλλαγή. Συγκεκριμένα, από το 1993 ώς το 2018, η αύξηση της θερμοκρασίας σε όλη τη Μεσόγειο έχει ρυθμό 0,037 βαθμούς Κελσίου ανά έτος, ενώ κατά την ίδια περίοδο η θαλάσσια στάθμη αυξάνεται με ρυθμό 2,5 χιλιοστά ανά έτος. Εχει διατυπωθεί η άποψη ότι μέχρι το τέλος του 21ου αιώνα, το οικοσύστημα της Μεσογείου θα επηρεαστεί από τις ανθρωπογενείς πιέσεις σε βαθμό που δεν θα έχει προηγούμενο στα τελευταία 10.000 χρόνια, αν φυσικά δεν ληφθούν τα κατάλληλα μέτρα.\nΗ παρατηρούμενη έντονη τεκτονική δραστηριότητα δημιουργεί στον πυθμένα της λεκάνης της Ανατ. Μεσογείου μοναδικούς γεωλογικούς σχηματισμούς που χαρακτηρίζονται «ακραία περιβάλλοντα». Υπεραλμυρές υποθαλάσσιες «λίμνες», υποθαλάσσια όρη, υδροθερμικές πηγές, ηφαίστεια λάσπης κ.ά., είναι αντίστοιχα περιβάλλοντα που παρουσιάζουν εξαιρετικά περίπλοκες γεωβιοχημικές αλληλεπιδράσεις και διεργασίες, και ως τέτοια είναι ιδιαίτερα ευαίσθητα σε ανθρωπογενείς δραστηριότητες, όπως οι γεωτρήσεις σε μεγάλα βάθη ή οι υποθαλάσσιες εξορύξεις. Μια άλλη σημαντική ιδιαιτερότητά της είναι ο εξαιρετικά ολιγοτροφικός της χαρακτήρας. Με τον όρο αυτό εννοούμε τη δυσκολία του θαλάσσιου οικοσυστήματος στη διατήρηση υψηλής αφθονίας σε θαλάσσια βιομάζα. Ο χαρακτήρας αυτός μπορεί εύκολα να επηρεαστεί από την εισροή θρεπτικών στοιχείων στο θαλάσσιο περιβάλλον μέσω της ατμόσφαιρας, όπως με μηχανισμούς μεταφοράς σκόνης από την Αφρική, φαινόμενο που παρουσιάζει ιδιαίτερα μεγάλη σημασία για το θαλάσσιο οικοσύστημα. Επιπροσθέτως, η συνεχιζόμενη οξίνιση της Μεσογείου ως αποτέλεσμα της διαρκούς αύξησης της συγκέντρωσης διοξειδίου του άνθρακα στην ατμόσφαιρα, αποτελεί ένα ακόμη ζήτημα με σημαντική επίδραση στο οικοσύστημα. Οι αρνητικές επιπτώσεις της οξίνισης σε συνδυασμό με την εισβολή ξενικών ειδών στο περιβάλλον της Ανατ. Μεσογείου μετά τη διάνοιξη της Διώρυγας του Σουέζ (λεσσεψιανοί μετανάστες), αποτελούν από τις σοβαρότερες απειλές της ισορροπίας των θαλάσσιων βιοτόπων στην περιοχή σε ευθεία σύνδεση με την κλιματική αλλαγή.\nΗ επίπτωση των ανθρωπογενών πιέσεων είναι βέβαιο ότι θα αυξηθεί στο άμεσο μέλλον. Οι από δεκαετίες ασκούμενες οικονομοκοινωνικές πιέσεις, όπως η συνεχής αστικοποίηση των παράκτιων περιοχών, η συνοδός ανάπτυξη της τουριστικής βιομηχανίας, η αυξανόμενη ναυτιλιακή κίνηση και η υπερεκμετάλλευση των αλιευτικών αποθεμάτων αποτελούν επιβαρυντικούς για το οικοσύστημα παράγοντες που αθροίζονται διαρκώς στις άμεσες επιπτώσεις της κλιματικής αλλαγής. Την ίδια στιγμή νέες προκλήσεις αναδύονται σχετιζόμενες με δραστηριότητες όπως οι βαθιές γεωτρήσεις για την εκμετάλλευση κοιτασμάτων υδρογονανθράκων. Παράλληλα, όμως, τα ιδιαίτερα χαρακτηριστικά της Ανατ. Μεσογείου παρέχουν σημαντικές ευκαιρίες για «γαλάζια ανάπτυξη» και δημιουργία θέσεων εργασίας, όπως για παράδειγμα στους τομείς των υδατοκαλλιεργειών και του τουρισμού. Κατά συνέπεια, ζητήματα όπως ο θαλάσσιος χωροταξικός σχεδιασμός, η πρόληψη φυσικών και ανθρωπογενών καταστροφών καθώς και πληθώρα άλλων θεμάτων που σχετίζονται ευθέως με την οικονομική ανάπτυξη, αποτελούν κοινωνικές προκλήσεις που πρέπει άμεσα να αντιμετωπιστούν στα επόμενα χρόνια. Η επιστημονική έρευνα μπορεί και πρέπει να αποτελέσει τη βάση για την παροχή στους υπευθύνους χάραξης πολιτικής και στην κοινωνία όλων εκείνων των απαραίτητων εργαλείων και πληροφοριών που απαιτούνται για τον σχεδιασμό και την επιβολή των απαιτούμενων δράσεων αντιμετώπισης και μέτρων μετριασμού των περιβαλλοντικών προκλήσεων.\nΚαταλήγοντας, η γεωγραφία έχει αποδώσει στην Ανατ. Μεσόγειο τον ρόλο ενός διαδρόμου που συνδέει τρεις ηπείρους και πλειάδα λαών με πολιτιστικούς, οικονομικούς και περιβαλλοντικούς δεσμούς. Κατά συνέπεια, οι προσπάθειες για την αντιμετώπιση των προβλημάτων από την κλιματική αλλαγή προϋποθέτουν κοινές δράσεις, συναντίληψη σε ευρύτερη γεωγραφική κλίμακα και διεθνείς συνεργασίες. Οι προκλήσεις πρέπει να γίνουν ευκαιρίες ώστε οι μελλοντικές δράσεις να εξασφαλίσουν την προστασία του περιβάλλοντος και την αειφορία για όλους.\n* Ο δρ Δημήτρης Βελαώρας είναι φυσικός – ωκεανογράφος, εντεταλμένος ερευνητής, Ελληνικό Κέντρο Θαλασσίων Ερευνών (ΕΛΚΕΘΕ).\nΗ συγγραφή του άρθρου υποστηρίχθηκε από το Εθνικό Δίκτυο για την Κλιματική Αλλαγή – CLIMPACT, μια εμβληματική πρωτοβουλία της Γενικής Γραμματείας Ερευνας και Τεχνολογίας του υπουργείου Ανάπτυξης και Επενδύσεων με κύριο στόχο να αποτελέσει πόλο έγκυρης εμπειρογνωμοσύνης και συμβουλευτικό όργανο της πολιτείας και της κοινωνίας σε θέματα μελέτης και αντιμετώπισης της κλιματικής αλλαγής. Αφορμή για τις σκέψεις, απόψεις και ιδέες στάθηκε η έκδοση δύο τόμων συλλογής διεπιστημονικών άρθρων για την περιοχή της Ανατ. Μεσογείου με τίτλο «Revisiting the Eastern Mediterranean: Recent knowledge on the physical, biogeochemical and ecosystemic states and trends», που δημοσιεύτηκαν το 2019 και 2020 στο διεθνές επιστημονικό περιοδικό Deep-Sea Research II: Topical studies in Oceanography.\nΑποψη: Εθνικό δίκτυο αριστείας για την ανάσχεση της απαξίωσης των ΑΕΙ


Η φιλοσοφία του εργαστηρίου Famade εστιάζεται εξ ολοκλήρου στη φυσική υγεία. Από το 1956, το Εργαστήριο Famade βοήθησε να θεραπευτεί και να φροντίσει τον εαυτό του, χρησιμοποιώντας τους πόρους που προσφέρει η φύση. Το εργαστήριο Famade βασίζεται σε χιλιετίες αυτο-φαρμακευτικής αγωγής, όπου τα φυτά χρησιμοποιήθηκαν για να θεραπεύσουν ή να ανακουφίσουν ορισμένες ασθένειες.\nΣτην αρχή του εργαστηρίου Famade, ένας άνδρας: ο Edward Bach. Ο νεαρός, που ενδιαφέρεται περισσότερο για τη φύση απ 'ό, τι στην επαγγελματική ζωή, απέκτησε το πτυχίο χειρούργου το 1913. Ο μεγάλος πόλεμος ξέσπασε και ο Edward Bach διεξήγαγε έρευνα στην ανοσολογία. Ο ίδιος άρρωστος, δεν είναι ικανοποιημένος με τις λύσεις που προτείνει η σύγχρονη ιατρική και αισθάνεται ότι τα φυτά θα μπορούσαν να τον φέρουν άνεση. Το 1919, ο Edward Bach εφευρέθηκε ένα ομοιοπαθητικό εμβόλιο από του στόματος. Κατά τη διάρκεια των περιπάτων του στον καθαρό αέρα, ο Edward Bach ανακάλυψε θησαυρούς για την έρευνά του και ανέπτυξε διορθωτικά μέτρα με clematis ή impatiens από το 1928. Πολλά άνθη και φυτά προστέθηκαν στον κατάλογο φυσικών θεραπειών του τα επόμενα χρόνια. Δυστυχώς, η ασθένεια τελικά ανέλαβε και ο Edward Bach πέθανε το 1936. Οι συνεργάτες του συνέχισαν την έρευνά του μεταφέροντας στο σπίτι του και καλλιεργώντας τα περίφημα Bach Flowers, τη μεγαλύτερη επιτυχία του εργαστηρίου Famade.\nΤο εργαστήριο Famade βρίσκεται στη Γαλλία και στο Μονακό. Επωφελήθηκε από την εξαγορά του 2003 από τη Laboratoires Diafarm για να κατακτήσει τις αγορές της Ισπανίας και της Πορτογαλίας. Και το 2013, το εργαστήριο Famade εντάχθηκε στον ηγέτη των προϊόντων φυσικής φροντίδας, τον Όμιλο Nelsons.\nFALLY IPUPA A LA BOUTIQUE "FAMADEM" (Μαρτιου 2021)